Αυγά από το χωριό: Μία βόμβα πρωτεΐνης τώρα στο σπίτι σας! | iTrofi\nΑυγά από το χωριό: Μία βόμβα πρωτεΐνης τώρα στο σπίτι σας!\nΠολυάριθμες έρευνες που έχουν παρουσιαστεί κατά καιρούς μιλούν για τα πολλαπλά οφέλη των βιολογικών αυγών για τον οργανισμό του ανθρώπου. Τα τελευταία χρόνια το αυγό έχει εκτιμηθεί και έχει βρει την θέση που του αξίζει στην καθημερινή μας διατροφή.\nΤο itrofi.gr έχει αναφερθεί σε προηγούμενα άρθρα εκτενώς τόσο στον τρόπο ψησίματος του αυγού όσο και στα αναρίθμητα οφέλη που προσφέρει. Σήμερα ήρθε η ώρα να μιλήσουμε για το ποια αυγά πρέπει να επιλέγουμε.Τα αυγά είναι μια νόστιμη και φθηνή πηγή πρωτεϊνών και άλλων θρεπτικών συστατικών και η επιλογή τους είτε από ένα κατάστημα είτε από ένα αγρόκτημα συνεπάγεται τον έλεγχο των φυσικών χαρακτηριστικών τους, του περιβάλλοντός τους και, στην περίπτωση των φρέσκων αυγών της εκμετάλλευσης, των συνθηκών υπό τις οποίες συλλέχθηκαν. Η επιλογή αυγών υψηλής ποιότητας θα κάνει το μαγείρεμα σας πιο γευστικό και θρεπτικό, καθώς και οπτικά πιο ελκυστικό.\nΔιαδραματίζουν ζωτικό ρόλο στη διατροφή των ανθρώπων σε όλο τον κόσμο, τόσο στις ανεπτυγμένες όσο και στις αναπτυσσόμενες χώρες. Αποτελούν μια μοναδική και ευέλικτη λύση που συνδυάζει πρωτεΐνη κορυφαίας ποιότητας σε πολύ προσιτή τιμή. Και είναι επίσης μια εξαιρετική πηγή χολίνης, απαραίτητη για τη μνήμη και την ανάπτυξη του εγκεφάλου. Τα αυγά αποτελούν μία από τις υψηλότερες πηγές πρωτεΐνης της φύσης και περιέχουν πολλά από τα βασικά συστατικά για τη ζωή συστατικών όπως βιταμίνες Α, Β, D, E , φολικό, σελήνιο και φώσφορο. Περιέχουν επίσης 9 απαραίτητα αμινοξέα που βοηθούν στην επούλωση και την καλή λειτουργία των διαφόρων οργάνων. Οι πρωτεΐνες που περιέχονται στα αυγά είναι εξαιρετικά σημαντικές στην ανάπτυξη του εγκεφάλου και των μυών, έχουν καθοριστικό ρόλο στην πρόληψη των ασθενειών και συμβάλλουν στην ευημερία της τρίτης ηλικίας, ιδιαίτερα σε σχέση με την όραση, αποφεύγοντας τον εκφυλισμό της ωχράς κηλίδας.\nΤα αυγά είναι από τα πιο θρεπτικά τρόφιμα στον πλανήτη. Ένα ολόκληρο αυγό περιέχει όλα τα θρεπτικά συστατικά που απαιτούνται. Ένα μεγάλο βραστό αυγό περιέχει:\nΦολικό οξύ: 5%\nΒιταμίνη Β5: 7%\nΒιταμίνη Β12: 9%\nΒιταμίνη Β2: 15%\nΤα αυγά περιέχουν επίσης αξιοπρεπείς ποσότητες βιταμίνης D, βιταμίνης Ε, βιταμίνης Κ, βιταμίνης Β6, ασβεστίου και ψευδαργύρου Αυτό συνοδεύεται από 77 θερμίδες, 6 γραμμάρια πρωτεΐνης και 5 γραμμάρια υγιεινών λιπών. Τα αυγά περιέχουν ακόμη διάφορα ιχνοστοιχεία που είναι σημαντικά για την υγεία. Στην πραγματικότητα, τα αυγά είναι σχεδόν το τέλειο φαγητό. Περιέχουν σχεδόν κάθε θρεπτικό συστατικό που χρειάζεστε.\nΤο itrofi.gr προτείνει βιολογικά αυγά από την οικογένεια Γιαννάκος\nΈχουν γεύση και προέλευση από το χωριό και αποτελούν την πιο υγιεινή και ιδανική επιλογή κατανάλωσης για όλη την οικογένεια. Ο λόγος για τα βιολογικά αυγά της οικογένειας Γιαννάκος που έρχονται στο σπίτι μας από την όμορφη Σπάρτη. Το βιολογικό αγρόκτημα Γιαννάκος, στο οποίο εκτρέφονται βιολογικά 3000 κοτόπουλα, σας φέρνει πιοκοντά στην φύση και παραδίδει φρέσκα βιολογικά αυγά στην πόρτα σας. ς σημαντικότερο στοιχείο και μυστικό είναι το ότι οι κότες κυκλοφορούν ελεύθερες στη φύση.\nΓιατί Βιολογικό αυγό;\nΓιατί το βιολογικό σημαίνει και καθαρό. Στη βιολογική γεωργία και κτηνοτροφία, δε χορηγούνται στα ζώα ορμόνες, αντιβιώσεις, φάρμακα, ενώ οι τροφές είναι καθαρές. Εδώ πρέπει να επισημάνουμε, πως όλες οι παραπάνω επικίνδυνες ουσίες που χορηγούνται στα ζώα, μεταφέρονται και στα ζωικά προϊόντα, όπως τα αυγά. Έτσι λοιπόν, από τη στιγμή που οι βιολογικές κότες είναι καθαρές, τότε και το αυγό είναι υγιές και καθαρό, απαλλαγμένο από ορμόνες, αντιβιώσεις φάρμακα…\nΟι βιολογικές κότες τρέφονται μόνο με βιολογικές ζωοτροφές, οι οποίες είναι κυρίως δημητριακά προερχόμενα από πιστοποιημένες βιολογικές καλλιέργειες. Επίσης μπορούν ελεύθερα να βοσκήσουν στον υπαίθριο χώρο των βιολογικών αγροκτημάτων που φιλοξενούνται. Ο παράγοντας, που επηρεάζει το ρυθμό αλλοίωσης του αυγού, είναι η θερμοκρασία. Για συντήρηση λίγων ημερών τα αυγά πρέπει να συντηρούνται σε χώρους όπου η θερμοκρασία τους είναι 10-15°C και σχετική υγρασία 75%.\nΤα βιολογικά αυγά της οικογένειας Γιαννάκος έρχονται σπίτι σας σε ιδιαίτερα προσιτή τιμή. Ο Δημήτρης Γιαννάκος πήρε την απόφαση μετά την κρίση του κορονοιου να φέρει τους καταναλωτες ακόμη πιο κοντά στα αυγά με αποστολές και στην Αθήνα.\nΚάνε την παραγγελία σου EΔΩ\nΧάνια Βασιλακίου Σπάρτη\n698 157 7030


Καζάνι που βράζει η ΕΠΟ με το «βαθύ λαρύγγι» - to10.gr\nΑρχική / ΠΟΔΟΣΦΑΙΡΟ / ΕΠΟ / Καζάνι που βράζει η ΕΠΟ με το «βαθύ λαρύγγι»\nΜπάχαλο η ΕΠΟ με τον «ρουφιάνο», το «βαθύ λαρύγγι» της Ομοσπονδίας. Χαμός και βαριές κατηγορίες μεταξύ των μελών της Ε.Ε. Ο ΔΙΕ-ΓΡΑΜΜΕΝΟΣ αποκαλύπτει...\nΕκτός ελέγχου δείχνει η κατάσταση στην ΕΠΟ…\nΗ επιστολή του συλλόγου υπαλλήλων της Ομοσπονδίας προς τον «δικό μας άνθρωπο» ήταν μόνο ένα δείγμα του τι συμβαίνει στο Πάρκο Γουδή. Το 10.gr θα αναφερθεί σήμερα, σε άλλο ένα περιστατικό που επιβεβαιώνει ότι η κατάσταση στο εσωτερικό της ΕΠΟ είναι κακή, κάκιστη.\nΣτην Ομοσπονδία λοιπόν, δεν διστάζουν να γίνουν… βούκινο ακόμη και μέσω social media.\nΟ αναπληρωτής πρόεδρος Νίκος Βακάλης, ανέβασε στις 23 Νοεμβρίου, στον προσωπικό του λογαριασμό στο Facebook, ένα σχόλιο με αποδέκτη το… βαθύ λαρύγγι της ΕΠΟ. Ναι, υπάρχουν και τέτοια στην Ομοσπονδία.\n«Και για να το τελειώνουμε, τουλάχιστον σε ότι με αφορά. Καθαρά και ξάστερα Αλέξη μου, ή αλλιώς ΤΡΙΠΛΕ πράκτορα, ή αλλιώς άρρωστε ρουφιάνε ή αλλιώς άχρηστε υπάλληλε, σε γράφω στα ΑΡ…Α μου!!! Και σένα και την άποψη σου» ήταν το σχόλιο.\nΤυχαίο το γεγονός ότι ο τρόπος που έχει γραφτεί παραπέμπει σε εβδομαδιαία εφημερίδα; Δεν νομίζω, διαβάστε παρακάτω και θα καταλάβετε… Το post πάντως, μετά από πέντε ημέρες, κατέβηκε από τον λογαριασμό του Ν. Βακάλη στο Facebook. Ίσως επειδή, άνοιξε τις πύλες της κολάσεως στην ΕΠΟ. Οι χαρακτηρισμοί «τριπλός πράκτορας», «άρρωστος ρουφιάνος» και «ανίκανος υπάλληλος» μόνο light δεν είναι άλλωστε…\nΤι είχε προηγηθεί την τελευταία εβδομάδα;\nΣε αθλητική εφημερίδα που αντιπολιτεύεται τον Γραμμένο, αλλά έχει πολύ καλή ενημέρωση για τις κινήσεις του, δημοσιεύτηκε το περιεχόμενο εγγράφων που θα συζητούνταν στην Εκτελεστική Επιτροπή.\nΣε μπλογκ συντάκτριας του δικαστικού ρεπορτάζ δημοσιεύθηκαν οι επιστολές των ΦΙΦΑ και ΟΥΕΦΑ οι οποίες δεν είχαν δοθεί ούτε καν στα μέλη της Εκτελεστικής Επιτροπής. Σε αθλητικό περιεχομένου blog που συνδέεται με το προηγούμενο, δημοσιεύθηκε η είδηση του εξώδικου του Βιτορ Περέιρα στην ΕΠΟ, το οποίο επίσης γνώριζαν ελάχιστοι.\nΣε εβδομαδιαία εφημερίδα δημοσιεύθηκε το ρεπορτάζ που οδήγησε τον Νίκο Βακάλη στο διαδικτυακό ξεκατίνιασμα αλλά και διάλογοι από συναντήσεις στο γραφείο του Γραμμένου με τον ταμία της ΕΠΟ, Περικλή Λασκαράκη.\nΌλοι πλέον μιλούν για το «βαθύ λαρύγγι» της ομοσπονδίας. Τον άνθρωπο που λόγω θέσης έχει γνώση όλης της αλληλογραφίας, μετέχει στις συναντήσεις και γνωρίζει ποιος μπαίνει και ποιος βγαίνει στο γραφείο του Γραμμένου.\nΗ ιστορία έχει και συνέχεια: Το post του Βακάλη προκάλεσε αίσθηση και όλοι άρχισαν να ψάχνονται. Το «βαθύ λαρύγγι» για να αποπροσανατολίσει άρχισε να δείχνει άλλους, μέλη της Εκτελεστικής Επιτροπής και υπαλλήλους, ως υπαίτιους των διαρροών προκειμένου να στρέψει αλλού τα κολλημένα πάνω του βλέμματα.\nΜε όλα αυτά η ΕΠΟ μοιάζει με καζάνι που βράζει και είναι θέμα χρόνου να εκραγεί.\nΠρογραμματισμός για κλάμματα στον ΠΑΟΚ: Πρώτα πήρε δανεικό τον Κρμέντσικ και… τώρα ρώτησε την τιμή!\nΟ... ΒΑΛΕ ΜΕ ΜΕΣΑ - 23/01/2021 12:47\nΕίναι Μίχαελ Κρμέντσικ δείχνει ότι μπορεί να αποτελέσει σημείο αναφοράς στην επίθεση του ΠΑΟΚ, αλλά οι Θεσσαλονικείς τώρα ζητούν να μάθουν πόσα θέλει η Μπριζ για να τον πουλήσει!


Ημιτελικά η Rybakina στο Τόκιο - tennisnews.gr - Το Τένις στην Ελλάδα\nElena Rybakina © Kopatsch/Sato/Sidorjak\ntn team\tΤετάρτη, 28 Ιουλίου 2021 - 11:43\nΣτη ζώνη των μεταλλίων μπήκε η Elena Rybakina, που κέρδισε την Garbine Muguruza με 2-0 σετ και χρειάζεται μια νίκη στους δυο επόμενους αγώνες για να ανεβεί στο βάθρο των Ολυμπιακών Αγώνων.\nΗ Rybakina πραγματοποίησε ακόμα ένα εξαιρετικό παιχνίδι στο Ariake Tennis Park και επιβλήθηκε της Muguruza με 7-5, 6-1, στον τελευταίο προημιτελικό του μονού γυναικών για τους Ολυμπιακούς Αγώνες.\nΗ εντυπωσιακή 22χρονη Καζάκα, τελείωσε τον αγώνα με 31 winners και 21 αβίαστα λάθη, τη στιγμή που η Ισπανίδα είχε 13 winners και 28 αβίαστα λάθη.\nΤο 1ο σετ πάντως ήταν πολύ κλειστό και η Rybakina, η οποία δεν απειλήθηκε με break point σε κανένα game του σετ, κατάφερε να κάνει το πρώτο break της αναμέτρησης στο 12ο game για να διαμορφώσει το 7-5.\nΣτο 2ο σετ τα πράγματα ήταν πιο απλά για τη νεαρή Καζάκα, που αφού έσβησε το μοναδικό break point της Muguruza στο ματς και έκανε το 2-1, "έσπασε" 2 φορές στη σειρά το σερβίς της και με ένα σερί 5 κερδισμένων games έφτασε μέχρι το 6-1.\nΗ Rybakina θα αντιμετωπίσει στον αυριανό ημιτελικό την Belinda Bencic, που κατάφερε νωρίτερα να πάρει μια μεγάλη νίκη επί της Anastasia Pavlyuchenkova, με 6-0, 3-6, 6-3. Αξίζει να σημειωθεί πως πριν απ' αυτό το παιχνίδι η Pavlyuchenkova είχε χάσει 7 games σε 3 αγώνες.\nΣτον άλλον ημιτελικό του μονού γυναικών, η Elina Svitolina θα αντιμετωπίσει την Marketa Vondrousova. Η Svitolina, μετά τη νίκη της επί της Μαρίας Σάκκαρη έβγαλε εκτός σήμερα και την Camila Giorgi, κερδίζοντάς την με 6-4, 6-4. Η Vondrousova έπαιξε μόνο ένα σετ και το κέρδισε (6-3), αφού μετά απ' αυτό η Paula Badosa αναγκάστηκε να εγκαταλείψει εξαιτίας της ζέστης.\nΚυριακή, 05 Σεπτεμβρίου 2021 - 8:10 05/09/2021 - 08:10


Λ. Κοκογιαννάκης: "Ποτέ δεν είχα φανταστεί τον εαυτό μου στη θέση του ηθοποιού. Ελπίζω να ανοίξουν οι πόρτες του καλλιτεχνικού χώρου και σε άλλα παιδιά όπως εγώ" - Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Τοπικα / Λ. Κοκογιαννάκης: “Ποτέ δεν είχα φανταστεί τον εαυτό μου στη θέση του ηθοποιού. Ελπίζω να ανοίξουν οι πόρτες του καλλιτεχνικού χώρου και σε άλλα παιδιά όπως εγώ”\nΛ. Κοκογιαννάκης: “Ποτέ δεν είχα φανταστεί τον εαυτό μου στη θέση του ηθοποιού. Ελπίζω να ανοίξουν οι πόρτες του καλλιτεχνικού χώρου και σε άλλα παιδιά όπως εγώ”\nΈνα από τα πιο γνωστά αποφθέγματα της Αμερικανίδας συγγραφέως, Έλεν Κέλερ αναφέρει: «Ποτέ μη σκύβεις το κεφάλι. Κράτα το πάντα ψηλά. Κοίτα τον κόσμο στα μάτια».\nΟ Λευτέρης Κοκογιαννάκης αυτό έκανε. Από μικρό παιδί κοίταζε τους πάντες περήφανα. Κι αυτό γιατί με τη βοήθεια της οικογένειάς του αποδέχτηκε τη διαφορετικότητά του και δεν άφησε κανέναν να τον κάνει να πιστέψει ότι μειονεκτεί έναντι των άλλων, επειδή είναι ΑμεΑ.\nΑυτό το παλικάρι από τα Χανιά, αν και δεν είναι επαγγελματίας ηθοποιός, έμελλε να κλέψει την παράσταση στο μεταφυσικό νέο-γουέστερν φαντασίας του Θοδωρή Παπαδουλάκη «Κομάντα και Δράκοι».\nΈτσι, ο Λευτέρης, ο οποίος αγαπήθηκε από το κοινό μέσα από τον ρόλο του «Ντόντου», έστειλε το καλύτερο μήνυμα για την αποδοχή της διαφορετικότητας.\nΈκανε πολλούς να αλλάξουν την οπτική τους στα πράγματα, ενώ, όντας ο πρώτος ηθοποιός ΑμεΑ που πρωταγωνιστεί στην ελληνική τηλεόραση, άνοιξε νέους ορίζοντες, όσον αφορά τη συμμετοχή ατόμων με ειδικές ανάγκες σε σειρές, παραστάσεις και σε κάθε καλλιτεχνική και όχι μόνο παραγωγή.\nΑυτόν τον χαρισματικό άνθρωπο, που έχει σπουδάσει Τεχνικός Εφαρμογών Πληροφορικής και ζει μόνιμα στα Χανιά, έχουμε τη χαρά να φιλοξενούμε στο allyou.gr σε μία συνέντευξη-κατάθεση ψυχής, στην οποία μας μιλά για πολλά πράγματα: για τα παιδικά του χρόνια, για τα φαινόμενα ρατσισμού που έχει βιώσει στη ζωή του, για τον ρόλο του Ντόντου και το πώς προέκυψε η συμμετοχή του στα «Κομάντα και Δράκοι».\nΜας μιλά για την αγάπη που έχει εισπράξει από τον κόσμο, λόγω της συμμετοχής του στη σειρά του ΜEGA, μας εξομολογείται τα όνειρά του, ενώ στέλνει το δικό του μήνυμα στους συνανθρώπους μας που (θα έπρεπε αλλά) δεν σέβονται δυστυχώς τα άτομα με ειδικές ανάγκες.\nΛευτέρη μίλησέ μας για το πώς προέκυψε ο ρόλος σου στη σειρά του MEGA «Κομάντα και Δράκοι»…\nΠροέκυψε μέσω της Αρχόντισσας Κοκοτσάκη η οποία έκανε το casting και με πήρε τηλέφωνο να πάω να με δουν για το ρόλο του Ντόντου. Έκανα δοκιμαστικά και μετά από λίγο καιρό μου είπαν ότι θα παίξω στη σειρά.\nΚατάφερες να ξεχωρίσεις και να αγαπηθείς από το κοινό με το καλημέρα, μολονότι δεν είσαι επαγγελματίας ηθοποιός. Τι σου έλεγε ο κόσμος στον δρόμο;\nΗ αγάπη του κόσμου ήταν μεγάλη και αυτό με συγκινούσε. Πραγματικά ήταν μεγάλη η χαρά και η έκπληξη όταν με αναγνώριζαν στο δρόμο. Συνήθως μoυ έδιναν συγχαρητήρια για την συμμετοχή μου στην σειρά, ζητούσαν φωτογραφίες και με επικροτούσαν για το ήθος και τα μηνύματα που προέβαλα, μέσω του ρόλου μου, του Ντόντου.\nΤα σχέδιά σου και τα όνειρά σου για το μέλλον ποια είναι;\nΗ αλήθεια είναι πως δεν είχα φανταστεί τον εαυτό μου στη θέση του ηθοποιού, ομολογώ πως εντυπωσιάστηκα από τις εμπειρίες που αποκόμισα και από την επίδοσή μου παρά την απειρία μου, συνεπώς θα ήμουν ανοιχτός σε οποιαδήποτε πρόταση στον συγκεκριμένο τομέα, αν προφανώς επρόκειτο για κάποιον ταιριαστό ρόλο. Επιπλέον, ένας από τους μελλοντικούς μου σκοπούς είναι η ενασχόληση μου με την πολιτική, καθώς πρόκειται για έναν τομέα που με εξιτάρει και με ενδιαφέρει σημαντικά. Τέλος, σε προσωπικό επίπεδο θέλω να αφοσιωθώ στην οικογένεια και τους φίλους μου, που με στηρίζουν ανιδιοτελώς.\nΩς Λευτέρης έχεις περάσει την ταλαιπωρία του Ντόντου; Έχεις βιώσει τον ρατσισμό;\nΣαφώς και έχω δεχτεί ρατσισμό, κυρίως στην παιδική μου ηλικία, παρ’ όλα αυτά σε πολύ μικρότερο βαθμό, οπότε δεν θα έλεγα πως έχω βιώσει την ίδια ταλαιπωρία με αυτή του Ντόντου. Ο κύριος παράγοντας που έχει συμβάλλει στη μικρότερη συγκριτικά ταλαιπωρία μου, θεωρώ πως είναι ο διαφορετικός τρόπος αντιμετώπισης. Από μικρός οι γονείς μου με έκαναν να συνειδητοποιήσω και να αποδεχτώ τη διαφορετικότητά μου, πράγμα που με βοήθησε να μη με επηρεάζουν τα όποια αρνητικά σχόλια. Χρόνια μετά, μάλιστα, έχω καταφέρει να δικαιολογώ τέτοιες συμπεριφορές από άτομα μικρής ηλικίας, μιας και το μυαλό ενός μικρού παιδιού αδυνατεί να συλλάβει το διαφορετικό. Ακόμη, έχω την τάση να μετατρέπω τα αρνητικά σχόλια σε θετικά, γεγονός που με κάνει πιο δυνατό.\nΤι θα ήθελες να πεις στους συμπολίτες μας που δεν σέβονται τα άτομα ΑΜΕΑ, παρκάροντας φερ’ ειπίν μπροστά σε ράμπες. Ποιο είναι το μήνυμα που θα ήθελες να τους στείλεις;\nΑυτό είναι ένα από τα πιο βασικά προβλήματα που αντιμετωπίζουν τα άτομα με ειδικές ανάγκες στην Ελλάδα. Δυστυχώς, δεν μπορούμε να κρίνουμε αυτή τη συμπεριφορά όταν η ίδια η πολιτεία δεν μεριμνάει για το ζήτημα. Παρ’ όλα αυτά, θα παρότρυνα όλους αυτούς τους ανθρώπους να σκεφτούν πώς θα ένιωθαν, αν οι ίδιοι αντιμετώπιζαν τέτοια προβλήματα στην καθημερινότητα τους και πως θα ήταν η ζωή τους αν ένα αυτοκίνητο τους εμπόδιζε στην μετακίνηση τους. Το μήνυμα που θα ήθελα να τους στείλω είναι απλό. Σεβασμός. Σεβασμός από όλους σε όλους!\nΜετά τη συμμετοχή σου στη σειρά MEGA «Κομάντα και Δράκοι», όπου ομολογουμένως έκλεψες την παράσταση, σου έχουν γίνει προτάσεις να συμμετάσχεις και σε άλλες σειρές;\nΚάνω κάποιες συζητήσεις για ταινίες μικρού μήκους αλλά και για κάποιες θεατρικές παραστάσεις. Ακόμα όμως δεν μπορώ να ανακοινώσω κάτι επίσημα.\nΓια πρώτη φορά στην τηλεόραση βλέπουμε ένα παιδί με ειδικές ικανότητες, όπως εσύ, σε ρόλο ηθοποιού. Σε γεμίζει υπερηφάνεια το γεγονός ότι η συμμετοχή σου στη σειρά βοηθά να ανοίξουν νέοι ορίζοντες όσον αφορά στη συμμετοχή ατόμων με ειδικές ανάγκες σε σειρές, παραστάσεις και σε κάθε καλλιτεχνική και όχι μόνο παραγωγή;\nΗ αλήθεια είναι πως πρόκειται για κάτι πρωτόγνωρο για τα ελληνικά δεδομένα, το να συμμετέχει ένα άτομο με ειδικές ανάγκες σε τηλεοπτική σειρά και προφανώς είμαι περήφανος που είμαι ο πρώτος που το έκανε. Ελπίζω αυτό να ανοίξει τις πόρτες του καλλιτεχνικού χώρου και σε άλλα παιδιά με αντίστοιχες ή ίδιες ιδιαιτερότητες. Γιατί όλοι έχουν ευκαιρία στο όνειρο.\nΠώς αισθάνθηκες που στο ντεμπούτο σου στην τηλεόραση συνεργάστηκες με σπουδαίους ηθοποιούς όπως οι Βασίλης Μπισμπίκης, Μαρίνα Καλογήρου, Αναστασία Τσιλιμπίου, Γιάννης Ζουγανέλης, Ελένη Φιλίνη;\nΕίμαι πολύ περήφανος που γνώρισα τους συγκεκριμένους ανθρώπους και δούλεψα μαζί τους. Με βοήθησαν από την αρχή μέχρι το τέλος της σειράς «Κομάντα και Δράκοι» και εξακολουθούν να με βοηθούν στα πρώτα μου βήματα στον χώρο. Προφανώς είναι τιμή μου που γνώρισα όλους αυτούς τους σπουδαίους ηθοποιούς. Τους αγάπησα και τους αισθάνθηκα οικογένεια μου, γιατί με αγκάλιασαν από την πρώτη στιγμή που βρέθηκα δίπλα τους.\nΤι κάνει τον Λευτέρη να χαμογελά και τι τον εξοργίζει;\nΧαίρομαι με απλά πράγματα. Όταν έχω δίπλα μου τους δικούς μου ανθρώπους, την οικογένειά μου, τους φίλους μου και είναι καλά, τότε το χαμόγελο δεν φεύγει από τα χείλη μου. Αντίθετα, εξοργίζομαι με την κακία του κόσμου, τον ρατσισμό που υπάρχει γύρω μας και τον παραγκωνισμό ορισμένων ανθρώπων, όπως για παράδειγμα τα άτομα με ειδικές ανάγκες.\nΤι θα ήθελες να πεις σε όλα τα παιδιά που νιώθουν ξεχωριστά, μέσα από τη δική σου ιστορία και την ιστορία του Ντόντου;\nΘα ήθελα να πω πως ο κάθε άνθρωπος είναι ξεχωριστός για διαφορετικούς λόγους. Με ιδιαιτερότητες ή όχι, στόχος είναι να μην το βάζουν κάτω και να μην κλείνονται στον εαυτό τους. Λύση, δεν είναι η απομόνωση σε ένα σπίτι. Λύση, είναι να διεκδικήσουν τη ζωή που τους ανήκει.\nΠώς βλέπεις την κατάσταση με την πανδημία; Είσαι αισιόδοξος ότι θα περάσουμε γρήγορα όλη αυτή τη δύσκολη κατάσταση;\nΘεωρώ πως με τη δύναμη του Θεού θα φύγει σύντομα αυτή η «κατάρα» που κυριαρχεί στον κόσμο και θα την αφήσουμε πίσω μας, σαν ένα κακό όνειρο.\nΣτον ελεύθερο σου χρόνο τι σου αρέσει να κάνεις, τι σε χαλαρώνει;\nΣτον ελεύθερο μου χρόνο, μου αρέσει να είμαι με τους φίλους μου, να πηγαίνουμε βόλτες και γενικά να περνάμε όμορφες και αξέχαστες στιγμές μαζί. Λατρεύω να χαζεύω την θάλασσα που τόσο με ηρεμεί και με χαλαρώνει, καθώς και να επισκέπτομαι το χωριό μου, Ραμνή το οποίο υπεραγαπώ.\nΠροηγουμενο αρθρο Επιστήμονες από την Κρήτη ρίχνουν φως σε βακτήριο που πλήττει καλλιέργειες, όπως την ελιά και το αμπέλι\nΕπομενο αρθρο «Πάρε το ταίρι σου και έλα να εμβολιαστείς!» – Δράσεις εμβολιασμού σε όλη την Κρήτη από την 7η ΥΠΕ


Οι καιροί δεν είναι δύσκολοι, όχι με τόση πολυτέλεια γύρω μας. Η αλλοτρίωση μας αναδύει σαπίλα. Ίσως, για αυτό και ο πόλεμος δεν μας ξενίζει πλέον.\nΓύπες παντού πετούν, αλλά ούτε αυτούς φοβάμαι ή με παραξενεύουν.\nΜε παραξενεύει πολύ ότι το σκοτάδι απλώνεται σαν δίχτυ πεπρωμένου στον μαρασμό της αρετής. Κατ' επίφαση φιλόσοφοι αιώνες τώρα. Ψευδό-Σωκράτες και Τειρεσίες. Όπου και να γυρίσω την καρδιά μου βλέπω φαυλότητες. Άνθρωποι μπερδεμένοι να κινούνται μακριά από καθετί που συνάδει λογική, ενώ την επικαλούνται σε νόρμες δικές τους. Ξοδεύονται οι ανάσες τους ......\nΌμορφα λόγια, σε όμορφα περιτυλίγματα. Ξοδεμένοι πόθοι σε ξοδεμένες ζωές.\nΑπένταροι οι χρόνοι. Τι να γεννήσουν λοιπόν; Μέλλον; Αγάπες; Ήρωες; Πειρατές σαν τον Ιωάννη Βαρβάκη. Φωνάζω ονόματα και τους βρίσκω γύρω μου σε παιδικούς σταθμούς για "ενήλικες"\nΠερπατώ προς έναν τάφο και συναντώ εκείνους που έπεσαν για την πατρίδα. Νιώθω ντροπή και μοναξιά. Η πατρίδα μου ερήμωσε από Πατριώτες και γέμισε facebook και PR και λάγνους έρωτες και καουμπόισσες και πριγκιπέσσες. Δεν ξεπήδησαν από κανένα παραμύθι ή ιστορία του Παραδόξου.\nΧθες το βράδυ είδα ένα παράξενο όνειρο. Το είπα πριν το γράψω εδώ σε δύο φίλες ψυχικές μου. Είδα ότι πετούσα για το εξωτερικό και μέσα στο διάδρομο επιβίβασης, στη φυσούνα που οδηγούσε στο σώμα του αεροπλάνου πετούσε πανικόβλητη μια τεράστια κατάλευκη κουκουβάγια. Όλοι πανικοβλήθηκαν και εγώ, δεν ξέρω γιατί, την ώρα που ερχόταν καταπάνω μου με τα γαμψά της νύχια την πιάνω από τα πόδια. Η κουκουβάγια κατέβασε τα τεράστια φτερά της και δεν με χτύπησε να με κομματιάσει στο πρόσωπο με το φονικό της ράμφος. Την οδήγησα έξω στον ουρανό και πέταξε μακριά. Ελεύθερη. Σιωπή παντού και τα βλέμματα όλων με κακία που τόλμησα να έχω θάρρος να την πιάσω.\nΟ χρόνος του ονείρου συμπιέστηκε. Το ταξίδι δεν είχε ονειρικό συμβολισμό. Γυρνούσα Ελλάδα πάλι και όταν βγήκα από το αεροδρόμιο, τότε κοίταξα ένα τεράστιο λευκό πουλί, να πετάει κατευθείαν προς το μέρος μου από τον ανοιχτό ουρανό. Δεν διέκρινα ποιο ήταν γιατί σκέπαζε το φως τη μορφή του. Αυτό το κατάλευκο πουλί ήρθε και έκατσε πάνω στο δεξί μου ώμο. Ήρεμο.\nΉταν η κατάλευκη κουκουβάγια. Ήρεμη και Ακλόνητη στο δεξί μου ώμο ήταν σαν δήλωνε σ΄ όλους που μας έβλεπαν. Για πάντα Μαζί.\nΕύχομαι να κοιμηθώ απόψε χωρίς να ονειρευτώ ουρανούς και ταξίδια. Εύχομαι να κοιμηθώ ήρεμη μέσα στο άχρονο. Εκεί δεν υπάρχει ιστορία με αρχή και τέλος.\nΔεν υπάρχουν ευτυχίες και αποτυχίες και ματαιώσεις και ψευτιά.\nΥπάρχει μόνο απλότητα και η μυρωδιά της αγάπης.\nΑναρτήθηκε από Tina Theodosiou στις 10:37 π.μ.\nUnknown 19 Φεβρουαρίου 2016 - 6:05 π.μ.\nΚι όμως, όταν ζεις στο όνειρο, ζεις πραγματικά. Αλλοιώς βυθίζεσαι σε μια φθαρμένη και φθοροποιό πραγματικότητα.\nΥπέροχο, Ερατίνα. Άσε την ομορφιά να κυλά μέσα σου ως όνειρο.\nUnknown 19 Φεβρουαρίου 2016 - 6:06 π.μ.\nΝα έτσι ! στα σκαλοπάτια που τρέχουν σε άγνωσταδ...\nΚυριαρχία, μέσα στο μυαλό σου σβήνουν οι ανάσες μο...\nΣτο μαύρο βράχο φώλιασαν οι αετοί. Εκεί, βασίλευε...\nΝοιώθω ότι όλα γύρω μου κινούνται σε slow motion....\nΟ πατέρας μου ήταν ναυτικός. Τον αναφέρω συχνά στ...\nΟι άνθρωποιαγκαλιάζουν τις σιωπές τους χωρίς δάκρυ...\nΜέρος Α! Οι καιροί δεν είναι δύσκολοι, όχι με τό...


Εύρος Τιμής: 5€ - 299€ 8073 παπούτσια\nSuperdry γυναικεία σαγιονάρα. 0.0 00\nNike γυναικείο αθλητικό παπούτσι. ΣΤΑΘΕΡΗ ΕΦΑΡΜΟΓΗ ΚΑΙ ΑΝΑΛΑΦΡΗ...\nNike γυναικείο αθλητικό παπούτσι. ΜΟΝΤΕΡΝΟ ΣΤΥΛ ΕΜΠΝΕΥΣΜΕΝΟ ΑΠΟ...\nBirkenstock Blanca 1015759 Μαύρο\nFila Heritage – 1010747 DISRUPTOR M LOW FOOTWEAR – . MOONSHADOW LILAC (71S/)\nFila Heritage – 1010747 DISRUPTOR M LOW FOOTWEAR – . GOLD (80C/)\nΓΟΒΕΣ σχέδιο: K11007944\nSLIP-ON από τη συλλογή της εταιρίας EXE της σαιζόν Άνοιξη –...\nSNEAKERS σχέδιο: K119R1022\nSNEAKERS σχέδιο: K132J9641\nΣελίδα 50 από 225« Πρώτη«...102030...4849505152...607080...»Τελευταία »


Σφοδρή χιονοθύελλα πάγωσε τα πάντα στις ανατολικές ΗΠΑ\nΠαρασκευή, 05 Ιανουάριος 2018 10:55\nΣφοδρή χιονοθύελλα πάγωσε τα πάντα στις ανατολικές ΗΠΑ\nΣε κατάσταση έκτακτης ανάγκης έχει κηρυχθεί η πολιτεία της Νέας Υόρκης από τα σοβαρά προβλήματα που έχουν παρουσιαστεί λόγω των σφοδρών χιονοπτώσεων και των θυελλωδών ανέμων που σαρώνουν τις βορειοανατολικές ΗΠΑ με αποτέλεσμα να κλείσουν σχολεία και δημόσιες υπηρεσίες και να προκληθούν προβλήματα στις μετακινήσεις, ενώ επί ώρες έμεινε κλειστό το αεροδρόμιο «JFK».\nΤα συνεργεία καθαρισμού δίνουν μάχη με τον χρόνο για να απομακρύνουν το χιόνι από τους δρόμους, που έφτασε τους 30 πόντους μέσα στο Μανχάταν και το μισό μέτρο σε άλλες περιοχές, προτού ο υδράργυρος βουτήξει πολλούς βαθμούς κάτω από το μηδέν και το χιόνι μετατραπεί σε παγετό.\nΟι ειδικοί προειδοποιούν ότι η κατάσταση για τα εκατομμύρια κατοίκων της Νέας Υόρκης θα είναι ακόμα πιο δύσκολη τις επόμενες ημέρες, αν και το χιόνι θα σταματήσει. Θα αφήσει όμως πίσω του πολικές θερμοκρασίες που θα διαρκέσουν επί ημέρες, με αποτέλεσμα οι δρόμοι να μείνουν παγωμένοι και ουσιαστικά αδιάβατοι. Όπως εξήγησε ο δήμαρχος Μπιλ ντε Μπλάσιο, με τόσο χαμηλές θερμοκρασίες, το αλάτι δεν μπορεί να κάνει κάτι και να λιώσει το χιόνι.\nΣτη Βοστόνη οι αρχές είχαν να αντιμετωπίσουν και μια μεγάλη πλημμύρα, λόγω της αυξημένης παλίρροιας. Παγωμένο θαλασσινό νερό έκανε τους δρόμους ποτάμια, με αποτέλεσμα να διακοπεί η κυκλοφορία, ενώ υπολογίζεται ότι στις περιοχές αυτές περίπου 24.000 άνθρωποι έμειναν επί ώρες χωρίς ρεύμα.\nΕπίσης, τουλάχιστον 12 άνθρωποι έχουν χάσει τη ζωή τους από τη βαρυχειμωνιά τις τελευταίες ημέρες, μεταξύ αυτών δύο άστεγοι στο Χιούστον.\nΠερισσότερες από 3.000 πτήσεις από και προς τις ΗΠΑ ακυρώθηκαν εν όψει της «μετεωρολογικής βόμβας» σήμερα. Στα τρία μεγαλύτερα αεροδρόμια της Νέας Υόρκης και το διεθνές αεροδρόμιο Λόγκαν της Βοστόνης, τρεις στις τέσσερις πτήσεις ματαιώθηκαν, σύμφωνα με την υπηρεσία FlightAware.com.\nΟι δημόσιες υπηρεσίες θα ανοίξουν για το κοινό με καθυστέρηση δύο ωρών, ενώ οι αρχές σε Κονέτικατ, Νιου Τζέρσεϊ και Μασαχουσέτη έδωσαν εντολή στο προσωπικό που δεν είναι απαραίτητο για τη λειτουργία των υπηρεσιών να παραμείνει στα σπίτια του.\nMore in this category: « Τραμπ προς Κιμ: Το δικό μου πυρηνικό κουμπί είναι μεγαλύτερο! Κύπρος: Εορτασμοί για τα Θεοφάνεια στις ελεύθερες περιοχές και σε κατεχόμενες εκκλησίες »


Lockdown 2 και Ξερό Ψωμί – Teucris\nΑρχική Σελίδα » COVID-19 (Κορωνοϊός - Κορωναϊός) » Lockdown 2 και Ξερό Ψωμί\nΘεωρητικές εκτιμήσεις για τη συνέχεια από οικονομικής απόψεως\nΤο δεύτερο lockdown (απαγόρευση) δεν είναι όπως το πρώτο· έχει χαθεί η… μαγεία! Εκείνο ήταν κάτι πρωτόγνωρο και ως πρωτόγνωρο είχε μία γοητεία. Μπορούσες να τα υπομείνεις όλα με εγκαρτέρηση. Υπήρχε και η σύγκριση με το εξωτερικό και έβλεπες πως τα αποτελέσματα ήταν ενθαρρυντικά, ως εκ τούτου το ψυχολογικό βάρος ήταν αισθητά μειωμένο. Πλησίαζε και το καλοκαίρι με τη γνωστή ευφορία του και… η αισιοδοξία πάντα ζεσταίνεται μαζί με τη θάλασσα.\nΚαι ξαφνικά διαπιστώνεις πως δεν ήταν όπως νόμιζες. Χωρίς καλά-καλά να το καταλάβεις κλείστηκες πάλι σε ένα δεύτερο lockdown και νοιώθεις πως τα νεύρα σου πλέον δεν αντέχουν.\nΚι όμως! Δεν έχεις δίκιο. Δεν μου είναι ευχάριστο να το γράφω αυτό και προφανώς δεν εννοώ το πώς νοιώθεις, αλλά το ότι πίστεψες σε κάτι, το οποίο ιστορικά δεν συμβαίνει. Ξέρετε! Η φύση είναι πολύ ιδιότροπη και θέλει με έναν δικό της τρόπο να σε δοκιμάζει (το γιατί μην με ερωτήσετε)· και είναι αμείλικτη, όσον αφορά τις δοκιμασίες της. Εάν ασχοληθείτε με την ιστορία θα παρατηρήσετε πως όταν ένα κακό αρχίζει, το χειρότερο, το οποίο πρέπει να κάνετε είναι να ορίσετε αυθαίρετα μία ημερομηνία λήξης. Οτιδήποτε και να συνέβαινε το δεύτερο lockdown ήταν αναπόφευκτο· και μάλιστα είμαστε και στο καλό σενάριο, έως τώρα, διότι ο ιός δείχνει να μην έχει μεταλλαχτεί σε εξαιρετικά επικίνδυνα επίπεδα, ασχέτως εάν τώρα είναι περισσότερο μεταδοτικός. Τα εμβόλια είναι σε πολύ καλό δρόμο και εάν δεχθούμε πως όλα εξελιχθούν σύμφωνα με τα σημερινά δεδομένα μέχρι το τέλος του 2021 έως τον Ιούνιο του 2022 θα “ομαλοποιηθεί” κατά κάποιον τρόπο η κατάσταση. Εάν θυμόσαστε -άλλωστε, ανατρέξτε στην αρθρογραφία μου του Μαρτίου 2020-, σας είχα επισημάνει πως η πανδημία στην καλή της εκδοχή θα διαρκέσει 18 με 24 μήνες από τότε. (Προσοχή όμως, δεν θέτω όρια στη λήξη ΜΕΣΑ στο μυαλό μου)…\nΑρκετοί το είχαν εκφράσει, αλλά το ανθρώπινο μυαλό δεν θέλει να ακούει κάτι, το οποίο του είναι δυσάρεστο και του προσθέτει φορτία για μεγάλο χρονικό διάστημα στο μέλλον. Τίποτα όμως δεν προδίκαζε κάτι διαφορετικό· και επιμένω πως διάγουμε την καλή εκδοχή, διότι τα καπρίτσια της φύσης και της ζωής είναι ασύλληπτα.\nΌπως σε κάθε “ανωμαλία” πάντα υπάρχουν δυνάμεις, οι οποίες προσπαθούν να εκμεταλλευθούν την αναταραχή προς όφελός τους. ΚΑΙ αυτό είναι χαρακτηριστικό της ανθρώπινης φύσης. Αυτό αντιλαμβάνονται όσοι δεν είναι σε θέση ισχύος, δηλαδή η συντριπτική πλειοψηφία και προσπαθεί να εξηγήσει την πραγματικότητα με συνωμοσίες και άλλα τερατώδη. Και πέφτει ακριβώς μέσα στην παγίδα μεγαλοπρεπώς.\nΤο δεύτερο και ενδεχομένως τρίτο και τέταρτο lockdown έχει αιφνιδιάσει όμως ακόμα και τους ισχυρούς (ούτε αυτοί γνωρίζουν τόσο καλά… ιστορία)! Ενώ την πρώτη φορά το ισοζύγιο ήταν υπέρ τους, τώρα έχουν εξελιχθεί τα πράγματα προς το δυσμενέστερο. Διότι η ισχύς αρκετών βασίζεται συχνά στην αδυναμία των περισσοτέρων. Αλλά οι τελευταίοι πρέπει να εργάζονται και να λειτουργούν. Καμία πυραμίδα δεν χτίστηκε από τα χέρια του ιδίου του Φαραώ. Οι σκλάβοι τις έχτισαν.\nΤώρα η κοινωνία υπολειτουργεί μεν, αλλά ακόμα υπάρχουν αρκετά αποθέματα προκειμένου να απορροφήσουν τους κραδασμούς. Εάν αυτό συνεχιστεί λίγο ακόμα (Μάρτιο – Ιούνιο 2021) θα πάψουν. Και εάν θέλουν να επιβιώσουν (οι ισχυροί κάθε είδους) θα πρέπει να αλλάξουν συμπεριφορές. Κανένας οργανισμός δεν μπορεί να υπάρξει χωρίς “πελάτες”. Όταν οι πελάτες αδυνατούν τότε πεθαίνει και ο οργανισμός. Η εξέλιξη της πανδημίας αρχίζει να μην είναι τόσο εύκολα διαχειρίσιμη.\nΤον Μάρτιο του 2020 σε συζητήσεις μου με ανθρώπους από το εξωτερικό η κοινή σκέψη όλων ήταν πως το lockdown έπρεπε να είναι πολύ ευρύτερο. Να εκληφθεί ως μία επανεκκίνηση της οικονομικής ζωής. Η βασική σκέψη ήταν πως ακόμα και εάν δεν άλλαζε κάτι όλοι θα έπρεπε να είχαν μία ευκαιρία δύο ετών, χωρίς το παρελθόν να τους βαρύνει. Σκεφτείτε εάν ολόκληρο το ανθρώπινο δυναμικό ενός κράτους μπορούσε ελεύθερα, χωρίς δεσμεύσεις να κινηθεί. Ρυθμίσεις, επιδόματα και διευκολύνσεις δεν ήταν/είναι παρά το ξεροκόμματο να διατηρηθεί μία στρεβλή κατάσταση. Τομές απαιτούνταν.\nΑλλά οι κυβερνήσεις κυρίως οι Ευρωπαϊκές με προεξέχουσα τη Γερμανική ξαφνικά “ανακάλυψαν” τεράστια αποθέματα κεφαλαίων, τα οποία θα έπρεπε να διοχετευθούν στις αγορές και τις κοινωνίες προκειμένου να επιβιώσουν (ποιοι; ). Υπήρχαν αυτά τα κεφάλαια; Όχι! Μία εκτίμηση της ποσότητας του χρήματος, το οποίο πρέπει εκ του μηδενός να δημιουργηθεί προκειμένου να συνεχίσουν οι κοινωνίες να λειτουργούν με τον τρόπο τους. Ξαφνικά η “αλληλεγγύη” εμφανίστηκε στο προσκήνιο.\nΔεν επιθυμώ επί του παρόντος να συνεχίσω με πολύπλοκα θεωρητικά ζητήματα και αναλύσεις. Η ουσία είναι πως το lockdown αποτελεί ένα απρόσμενο “όπλο” στα χέρια της κοινωνίας προκειμένου να επιδιώξει ουσιαστικές βελτιώσεις στις συνθήκες μίας οικονομικής ζωής, η οποία είναι ζημιογόνος ανεξαρτήτως του πόσο σκληρά εργάζεται ή επιχειρεί κάποιος.\nΤο lockdown είναι η δύναμή σου, η ενάσκηση πίεσης, την οποίαν με έναν τραγικό τρόπο και τεράστιο ανθρώπινο κόστος σου δίνεται από τη φύση. Μην την πετάξεις τα σκουπίδια.\nΚαι μια ακόμα παρατήρηση: η νεολαία ΔΕΝ είναι αδιάφορη και αναίσθητη, όπως την κατηγορούν. Ακόμα και όσοι δεν τηρούν τα μέτρα προστασίας “κάτι” θέλουν να εκφράσουν, αλλά δεν γνωρίζουν το πώς.\nΕν κατακλείδι: πρόκειται για ένα πολύ δύσκολο παιγνίδι ισορροπίας και αντίρροπων δυνάμεων κάθε είδους, το οποίο μπορεί να κερδηθεί προς όφελος της κοινωνίας με πολύ ψύχραιμη αντιμετώπιση και καθαρό μυαλό. Δείτε πέραν των παραμορφωτικών φακών.\nΣημ. Θίγω μόνο γενικώς τα ζητήματα, χωρίς περισσότερες λεπτομέρειες, οι οποίες θα καθορίσουν τις μελλοντικές κινήσεις μας και περισσότερο ως πρόκληση ερεθισμάτων. Στα επόμενα θα είμαι πολύ συγκεκριμένος.\nΠολλά έχουν ειπωθεί για την ναζιστική και εγκληματική αυτή οργάνωση, αλλά πολύ λίγα για το όνομά της. Από πού προήλθε; Το όνομα, […]\nΠροηγούμενο άρθρο Κύπρος 1956\nΕπόμενο άρθρο Αρνητές και Αντιεμβολιαστές


Επιχειρηματικότητα, Νεοφυείς Επιχειρήσεις, και Επιχειρηματικό Σχέδιο\nΕΝΑΡΞΗ ΜΑΘΗΜΑΤΩΝ: 15/05/2020\nΤΡΟΠΟΣ ΥΛΟΠΟΙΗΣΗΣ: Εξ' αποστάσεως και ασύγχρονα\nΔΙΑΡΚΕΙΑ: 33 ώρες\nΤο ΚΕ.ΔΙ.ΒΙ.Μ. του Δ.Π.Θ διοργανώνει Επιμορφωτικό Πρόγραμμα με τίτλο: «Επιχειρηματικότητα, Νεοφυείς Επιχειρήσεις, και Επιχειρηματικό Σχέδιο» από 15/05/2020 έως 31/07/2020 με επιστημονικά υπεύθυνο τον Δρ. Βλάδο Χάρη, Μόνιμο Λέκτορα στο Τμήμα Οικονομικών Επιστημών του Δημοκριτείου Πανεπιστημίου Θράκης.\nΜε την ολοκλήρωση του προγράμματος και την επιτυχή παρακολούθησή του ο επιμορφούμενος αποκτά:\n— Σφαιρική κατανόηση της έννοιας της επιχειρηματικότητας και του ρόλου που αυτή διαδραματίζει σε ένα σύγχρονο κοινωνικοοικονομικό σύστημα.\n— Αντίληψη με πληρότητα μίας ολοκληρωμένης μεθόδου άρθρωσης επιχειρηματικού πλάνου, με εστίαση στις ελληνικές μικρομεσαίες επιχειρήσεις.\n— Απαραίτητα διανοητικά εργαλεία αντίληψης της επιχειρηματικής καινοτομίας, όπως αυτή προκύπτει από την επιτυχή σύνθεση σε όρους στρατηγικής, τεχνολογίας, και μάνατζμεντ (προσέγγιση Stra.Tech.Man).\n— Εκείνα τα θεωρητικά εργαλεία που δίνουν την δυνατότητα για την έμπρακτη άρθρωση ενός επιχειρηματικού πλάνου (business plan) με επίκεντρο την καινοτομία.\n— Συγκριτική κατανόηση των στοιχείων που οδηγούν στην απόκτηση μίας σύγχρονης επιχειρηματικής κουλτούρας, η οποία μπορεί να αξιοποιηθεί στο εσωτερικό νεοφυών επιχειρήσεων ώστε να οδηγήσει στην καινοτομία και στην γρήγορη ανάπτυξη.\nΚύριος σκοπός είναι οι εκπαιδευόμενοι να χτίσουν τα απαραίτητα θεωρητικά θεμέλια για την επιτυχή σύλληψη και ανάπτυξη ενός καινοτόμου επιχειρησιακού πλάνου, επάνω στην σύνθεση των δομικών διαστάσεων της στρατηγικής, της τεχνολογίας, και του μάνατζμεντ των κοινωνικοοικονομικών οργανισμών\nΕπιγραμματικά, οι στόχοι του μαθήματος είναι οι εξής:\n1. Η καλλιέργεια της επιχειρηματικής νοοτροπίας των εκπαιδευόμενων και η εξοικείωση τους με τη διαδικασία μετατροπής μιας ιδέας σε ένα βιώσιμο επιχειρηματικό εγχείρημα.\n2. Η ενδυνάμωση της κριτικής τους σκέψης για την αντίληψη των συγκριτικών δυνατών και αδύνατων σημείων και των αντίστοιχων εν δυνάμει ευκαιριών και απειλών του κοινωνικοοικονομικού οργανισμού (εξελικτική SWOT ανάλυση).\n3. Η αντίληψη της καινοτομίας των επιχειρήσεων σε όρους σύνθεσης στρατηγικής, τεχνολογίας, και μάνατζμεντ (προσέγγιση «Stra.Tech.Man»).\n4. Η κατανόηση πως η καινοτομία αποτελεί τον πιο κρίσιμο αναπτυξιακό παράγοντα στην τρέχουσα κρίση και αναδιάρθρωση της παγκοσμιοποίησης, σε όλα τα κοινωνικοοικονομικά επίπεδα (ατομικό, τοπικό, περιφερειακό, εθνικό, και παγκόσμιο).\n5. H παρουσίαση ενός πραγματικού παραδείγματος νεοφυούς επιχειρηματικότητας και η συσχέτιση του με τα σύγχρονα θεωρητικά εργαλεία και μεθόδους του μαθήματος.\nΑναγκαιότητα – Καινοτομία\nΤο πρόγραμμα «Επιχειρηματικότητα, Νεοφυείς Επιχειρήσεις, και Επιχειρηματικό Σχέδιο» δίνει την δυνατότητα στον εκπαιδευόμενο να μελετήσει σύγχρονες θεωρητικές οπτικές που αφορούν την άρθρωση καινοτόμου επιχειρηματικότητας με εστίαση στις νεοφυείς επιχειρήσεις και στους τρόπους που αυτές αρθρώνουν και υλοποιούν τον επιχειρησιακό τους σχεδιασμό.\nΣτις τρέχουσες συνθήκες, όπου η παγκόσμια οικονομία και συνολικότερα η παγκοσμιοποίηση βρίσκονται σε μία φάση κρίσης και αναδιάρθρωσης, η καινοτόμος επιχειρηματικότητα βρίσκεται στο αναπτυξιακό επίκεντρο για όλα τα κοινωνικοοικονομικά συστήματα. Σε αυτό το πλαίσιο, το πρόγραμμα έχει τον κρίσιμο ρόλο παροχής σύγχρονων θεωρητικών εργαλείων και μεθόδων ολοκληρωμένου επιχειρησιακού σχεδιασμού, στην βάση της σύνθεσης της στρατηγικής, της τεχνολογίας, και μάνατζμεντ του κοινωνικοοικονομικού οργανισμού.\nΤο πρόγραμμα αναπτύσσεται σε 11 διδακτικές εβδομάδες/ενότητες:\n1. Εισαγωγή στο πρόγραμμα.\n2. Εισαγωγή στην οικονομία και στην επιχειρηματικότητα. Η δυναμική της επιχειρηματικότητας και η νεοφυής επιχειρηματικότητα\n3. Το εξωτερικό περιβάλλον της επιχείρησης και η δυναμική της παγκοσμιοποίησης. Το εσωτερικό περιβάλλον και το τρίγωνο Stra.Tech.Man της επιχείρησης.\n4. Δυνατά και αδύνατα σημεία, απειλές και ευκαιρίες, και χάραξη της στρατηγικής.\n5. H στρατηγική ανάλυση και σύνθεση της επιχείρησης. Η τεχνολογική ανάλυση και σύνθεση της επιχείρησης. Η διαχειριστική ανάλυση και σύνθεση της επιχείρησης.\n6. Η διεκδίκηση της καινοτομίας και η δυναμική Stra.Tech.Man της επιχείρησης.\n7. Άρθρωση επιχειρηματικού πλάνου: Η περίπτωση των νεοφυών επιχειρήσεων.\n8. Το πλάνο μάρκετινγκ και η εμπορική δραστηριοποίηση της επιχείρησης. Το χρηματοοικονομικό πλάνο και η χρηματοδότηση της επιχείρησης. Ολοκληρωμένη μελέτη περίπτωσης.\n9. Παρουσίαση των ζητουμένων της εργασίας του μαθήματος.\n10. Επίλυση αποριών σχετικά με τα ζητούμενα της εργασίας του μαθήματος.\n11. Παρουσίαση των εργασιών και ανατροφοδότηση .\nΤο πρόγραμμα καταλαμβάνει τρεις (3) μονάδες στην κλίμακα ECTS, οι οποίες αντιστοιχούν σε 33 διδακτικές ώρες.\nΕφόσον υπάρξει επιτυχής παρακολούθηση και αξιολόγηση το πρόγραμμα οδηγεί στην απόκτηση:\nΠιστοποιητικού Εξειδικευμένης Επιμόρφωσης 33 διδακτικών ωρών, διάρκειας 2,5 μηνών, με 3 ECTS.\nΣε περίπτωση μόνο επιτυχούς παρακολούθησης χορηγείται βεβαίωση παρακολούθησης.\nΤο μάθημα είναι εξ αποστάσεως και πραγματοποιείται στην πλατφόρμα Moodle, ένα ολοκληρωμένο και εύχρηστο σύστημα διαχείρισης ασύγχρονης εκπαίδευσης.\nΤο πρόγραμμα πραγματοποιείται εξ αποστάσεως και περιλαμβάνει 11 διδακτικές εβδομάδες ασύγχρονης και σύγχρονης εκπαίδευσης. Αφού πραγματοποιηθεί η γνωριμία με τους εκπαιδευόμενους και παρουσίαση των στόχων του μαθήματος στην εισαγωγική εβδομάδα μέσω τηλεδιάσκεψης, το μάθημα εκδιπλώνεται σε ενότητες ασύγχρονης εκπαίδευσης, παρέχοντας οπτικοακουστικό υλικό και πακέτα διαφανειών για τις επιμέρους θεματικές ενότητες.\nΧρήση εποπτικού εξοπλισμού (βιντεοπροβολείς, Η/Υ)\nΈπειτα από το πέρας της όγδοης διδακτικής εβδομάδας, ο εκπαιδευτής αναθέτει στους εκπαιδευόμενους μία εργασία σχετική με το υλικό του μαθήματος που έχει διδαχθεί.\nΣτην ενδέκατη διδακτική εβδομάδα, ο εκπαιδευόμενος υποβάλει την τελική εργασία, ο βαθμός της οποίας καθορίζει την τελική επίδοση.\nΌλες οι τηλεδιασκέψεις (οι οποίες γίνονται στις διδακτικές εβδομάδες 1, 9, 10, και 11) βιντεοσκοπούνται επίσης. Κατ’ αυτόν τον τρόπο, το μάθημα είναι αμιγώς ασύγχρονης εκπαίδευσης καθώς ο εκπαιδευόμενος μπορεί να παρακολουθήσει το σύνολο του υλικού με ευέλικτο τρόπο και με τον δικό του ρυθμό.\nΣτο πρόγραμμα θα διδάσκουν:\n1. Βλάδος Χάρης, Μόνιμος Λέκτορας του Τμήματος Οικονομικών Επιστημών του Δημοκριτείου Πανεπιστημίου Θράκης\n2. Χατζηνικολάου Δημοσθένης, Υποψήφιος Διδάκτορας του Τμήματος Οικονομικών Επιστημών του Δημοκριτείου Πανεπιστημίου Θράκη\n3. Κατιμερτζόπουλος Φώτιος, Υποψήφιος Διδάκτορας του Τμήματος Οικονομικών Επιστημών του Δημοκριτείου Πανεπιστημίου Θράκης\nΤο κόστος συμμετοχής ανέρχεται σε 323,95€\n1. Απολυτήριο Λυκείου.\n2. Βασικές γνώσεις υπολογιστών και χρήσης Διαδικτύου.\n1. Καλή γνώση και χρήση της αγγλικής γλώσσας.\n2. Βασικές γνώσεις της οικονομικής επιστήμης.\nΟ υποψήφιος εκπαιδευόμενος αποστέλλει ένα βιογραφικό σημείωμα (συνοδευόμενο από αντίγραφα πτυχίων και συστατικές επιστολές όπου αυτό είναι εφικτό) τα οποία εξετάζει ο επιστημονικός υπεύθυνος του προγράμματος για να εγκρίνει την συμμετοχή του στο πρόγραμμα.\nΈναρξη υποβολής αιτήσεων: 06/04/2020\nΚαταληκτική ημερομηνία: 05/05/2020\nΗ υποβολή των αιτήσεων θα γίνεται μόνο ηλεκτρονικά μέσω του website my.kedivim.duth.gr και του πεδίου «Υποβολή Αίτησης Εκπαιδευομένων».\nΕνστάσεις θα γίνονται δεκτές εντός 5 ημερών το πολύ αφού αναρτηθεί ο πίνακας επιτυχόντων.\nΚάθε υποψήφιος οφείλει να υποβάλει\n1) Αίτηση, στην οποία θα αναγράφει τα προσωπικά του στοιχεία και θα αναφέρει ότι επιθυμεί να φοιτήσει στο Πρόγραμμα\n3) Βιογραφικό σημείωμα, αντίγραφα πτυχίων, και συστατικές επιστολές (όπου αυτό είναι εφικτό).\nΓια περισσότερες πληροφορίες οι ενδιαφερόμενοι μπορούν να απευθύνονται στον Χατζηνικολάου Δημοσθένη, Υποψήφιο Διδάκτορα του Τμήματος Οικονομικών του Δημοκριτείου Πανεπιστημίου Θράκης, τηλεφωνικώς από Δευτέρα έως Πέμπτη, ώρες 11:00-19:00, στο 6938299143, ή με email στο [email protected]


Γραφείο τελετών Νταλιάνη – Γραφείο Τελετών Αφοί Νταλιάνη – Αγρίνιο\nΓραφείο τελετών Νταλιάνηft56t2019-06-10T21:22:01+03:00\nΕίναι σημαντικό να γνωρίζει κανείς, ότι στο Γραφείο Τελετών Νταλιάνη, μπορείτε οι ίδιοι ανάλογα με τις επιθυμίες σας να επιλέξετε εσείς την οργάνωση και την ποιότητα που επιθυμείτε σε κόστος και υπηρεσίες.\nΑπό την πρώτη ημέρα της ίδρυσις μας, ανήκουμε σε εκείνα τα γραφεία τελετών που έχουν ως επίκεντρο τον ίδιο τον άνθρωπο. Αναπόφευκτα, πολλές φορές κατά τη διάρκεια της ζωής μας ερχόμαστε αντιμέτωποι με δυσάρεστες καταστάσεις, οι οποίες προκαλούν θλίψη και οδύνη. Ο θάνατος κάθε ανθρώπου από το οικογενειακό ή φιλικό μας περιβάλλον ισοδυναμεί με απώλεια και καταδεικνύει το πόσο εφήμερη είναι η ανθρώπινη ζωή.\nΣτα γραφεία τελετών Νταλιάνη που διευθύνουμε με συνέπεια και επαγγελματισμό στο Αγρίνιο, στην Αιτωλοακαρνανία παρέχουμε υπηρεσίες υψηλής ποιότητας και στεκόμαστε στο πλευρό σας στις δύσκολες αυτές περιστάσεις με τις οποίες μας φέρνει αντιμέτωπους η ίδια η ζωή. Θεμέλιος λίθος της φιλοσοφίας μας είναι ο σεβασμός προς την οικογένεια του εκλιπόντος προσώπου και η διακριτική -αλλά συνάμα ολοκληρωμένη- εξυπηρέτηση των πελατών μας. Η υπευθυνότητα είναι το στοιχείο εκείνο που χαρακτηρίζει το εξειδικευμένο προσωπικό μας. Έτσι, αναλαμβάνουμε όλων των ειδών τις πένθιμες τελετές. Επικήδειες τελετές, μνημόσυνα, εκταφές, επαναπατρισμοί σορών, αποτεφρώσεις και μεταφορά οστών είναι οι υπηρεσίες εκείνες που διοργανώνονται από εμάς με συμπόνοια και ανθρωπιά.


Διαλέξεις στο Αγγέλων Βήμα Διαλέξεις στο Αγγέλων Βήμα\nΔιαλέξεις στο Αγγέλων Βήμα\n- από 19 Οκτωβρίου έως 21 Δεκεμβρίου -\nστις 10 δια-δραστικές διαλέξεις\nαπό 19 Οκτωβρίου έως 21 Δεκεμβρίου\nΟ κύκλος των διαλέξεων έχει σκοπό την ανάγνωση των ΄Έργων Τέχνης και την ανίχνευση των μηνυμάτων της οπτικής επικοινωνίας. Η κάθε διάλεξη σε εισάγει στον οπτικό γραμματισμό δηλαδή, είναι σχεδιασμένη για την εξάσκηση στην παρατήρηση και στην «ανάγνωση», στην κατανόηση των έργων της τέχνης. Μέσα από την εξοικείωση με το οπτικό λεξιλόγιο και την εικαστική ορολογία, θα εκτιμήσεις την Τέχνη, θα μάθεις να μιλάς γι’ αυτήν, κυρίως όμως θα οξύνεις την κριτική σου σκέψη και θα μάθεις να αποκωδικοποιείς τις εικόνες της καθημερινής σου ζωής.\nΟι διαλέξεις γίνονται κάθε Πέμπτη και ώρα 18.30-20.30. Μπορείς να τις παρακολουθήσεις όλες, από την αρχή έως το τέλος. Μπορείς όμως και να τις παρακολουθήσεις μεμονωμένα, επιλέγοντας τις ενότητες που σε ενδιαφέρουν περισσότερο. Για κάθε δίωρο η είσοδος είναι 10 ευρώ. που καταβάλλονται με την αγορά εισιτηρίου από το ταμείο του θεάτρου.\n⦁ Να παρατηρείς με κριτική οξύτητα τα έργα Τέχνης και τις εποχές τους.\n⦁ Να εκφράζεις την προσωπική σου γνώμη για τα έργα τέχνης και τις έννοιες της τέχνης.\n⦁ Να αποκωδικοποιείς τα κρυφά και φανερά μηνύματα των εικόνων που συναντάς στην καθημερινή σου ζωή, από τα ΜΜΕ ως τις πολιτικές αφίσες.\nΗ Tέχνη αναζητά την πραγματικότητα στην κοινωνία και στη φύση: Ιμπρεσιονισμός, Φωβισμός, Εξπρεσιονισμός\nΔιάλεξη 2 και 9 Νοεμβρίου\nΜπορείτε Δάσκαλε, να με απεικονίσετε ολόκληρη;\nΗ Τέχνη μετρά τις πολλές όψεις της πραγματικότητας και αναζητά νέους τρόπους για την αναπαράστασή της: Κυβισμός, Φουτουρισμός\nΔιάλεξη 16 και 23 Νοεμβρίου\nΥπάρχει πραγματική πραγματικότητα εκεί έξω;\nΗ Τέχνη κάνει στροφή προς τον εσωτερικό κόσμο του πνεύματος: Καντίνσκυ ή Μοντριάν;\nΔιάλεξη 30 Νοεμβρίου και 7 Δεκεμβρίου\nΤι ξυπνάει όταν κοιμάμαι;\nΗ άλογη πραγματικότητα, ο κόσμος των ονείρων και ο αυτόματος συνειρμός: Νταντά, Σουρεαλισμός, Αφηρημένος Εξπρεσιονισμός\nΔιάλεξη 14 και 21 Δεκεμβρίου


Ασφαλιστικά μέτρα της ΓΕΝΟΠ-ΔΕΗ για τον διαγωνισμό του ΑΔΜΗΕ - EnergyIn\nΑσφαλιστικά μέτρα της ΓΕΝΟΠ-ΔΕΗ για τον διαγωνισμό του ΑΔΜΗΕ\n29/06/2016 Energy in 0\n29/06/2016 Energy in\nΦραγμό στην ιδιοκτησιακή απόσχιση του ΑΔΜΗΕ από τη Δημόσια επιχείρηση Ηλεκτρισμού θα επιχειρήσει να θέσει η ΓΕΝΟΠ-ΔΕΗ, καταθέτοντας ασφαλιστικά μέτρα για να μπλοκάρει τον διαγωνισμό εξεύρεσης στρατηγικού εταίρου. Αυτό ανακοινώθηκε σήμερα σε συνέντευξη Τύπου της Ομοσπονδίας από τον πρόεδρό της Γιώργο Αδαμίδη, ο οποίος τόνισε πως στόχος της ΓΕΝΟΠ είναι να εμποδίσει νομικά τη διαδικασία πώλησης του 20- 24% του μετοχικού πακέτου του ΑΔΜΗΕ σε στρατηγικό επενδυτή, όπως προβλέπει η τελευταία συμφωνία της κυβέρνησης και των δανειστών.\nΗ κίνηση της Ομοσπονδίας έρχεται μία ημέρα πριν από τη γενική συνέλευση των μετόχων της ΔΕΗ, η οποία θα πρέπει να πάρει αποφάσεις που θα δρομολογήσουν την ιδιοκτησιακή ανεξαρτητοποίηση του Διαχειριστή των δικτύων μεταφοράς από τη Δημόσια Επιχείρηση. Όπως ανέφερε και ο κ. Αδαμίδης στη συνέντευξη, η ΓΕΝΟΠ έχει έννομο συμφέρον να καταθέσει ασφαλιστικά μέτρα, από τη στιγμή που ένα ποσοστό της ασφαλιστικής περιουσίας των εργαζόμενων είναι ενσωματωμένο στα περιουσιακά στοιχεία της ΔΕΗ και επομένως και στον ΑΔΜΗΕ. «Επίσης, θα έπρεπε να έχει γίνει αναλογιστική μελέτη αποτίμησης της αξίας της εταιρείας, όπως ζητά η ΓΕΝΟΠ εδώ και καιρό», πρόσθεσε.\nΣτην πράξη, τα ασφαλιστικά μέτρα θα μπορούσαν να αποτελέσουν πρόσκομμα στην προκήρυξη του διεθνούς διαγωνισμού για την ανακήρυξη στρατηγικού επενδυτή στον ΑΔΜΗΕ, από τη στιγμή που η απώλεια των δικτύων μεταφοράς από τη ΔΕΗ μεταφράζεται σε συρρίκνωση της περιουσίας της Δημόσιας Επιχείρησης, θίγοντας έτσι τα ασφαλιστικά δικαιώματα των εργαζομένων. Ακόμη όμως κι αν δεν συμβεί αυτό, η ΓΕΝΟΠ εκτιμά πως η νομική εμπλοκή θα αποθαρρύνει τους πιθανούς επενδυτές.\n«Μη ρεαλιστικό το σχέδιο για τον ΑΔΜΗΕ»\nΥπενθυμίζεται πως, μέσα από μία πολύπλοκη διαδικασία, στόχος είναι το 51% των μετοχών του ΑΔΜΗΕ να παραμείνει στο δημόσιο, το 20-24% θα παραχωρηθεί σε στρατηγικό επενδυτή, ενώ το υπόλοιπο χαρτοφυλάκιο θα διατεθεί σε ιδιώτες μέσω του χρηματιστηρίου. Επίσης, με βάση το συμπληρωματικό μνημόνιο, αν δεν ανακηρυχθεί στρατηγικός επενδυτής μέχρι το τέλος του χρόνου, τότε θα πρέπει να ιδιωτικοποιηθεί κατά 100% ο ΑΔΜΗΕ.\nΣύμφωνα με τον πρόεδρο της ΓΕΝΟΠ, το σχέδιο απόσχισης είναι πολυδαίδαλο και, όπως εκτιμούν παράγοντες της αγοράς, μη ρεαλιστικό. «Γιατί να εξαγοράσει το 24% του ΑΔΜΗΕ όποιος στρατηγικός εταίρος ενδιαφερθεί, εφόσον μπορεί σε λίγους μήνες να αποκτήσει το 100%;», αναρωτήθηκε. Πρόσθεσε πως η εκτίμηση της Ομοσπονδίας είναι ότι δεν πρόκειται να προχωρήσει το παρόν σχέδιο, κάτι που σημαίνει πως η κυβέρνηση θα αποδειχθεί στην πράξη ανακόλουθη με τις προεκλογικές της εξαγγελίες, ξεκινώντας τις διαδικασίες για την πλήρη ιδιωτικοποίηση των δικτύων μεταφοράς.\nΚαταστροφική η απώλεια του ΑΔΜΗΕ\nΟ ίδιος επιτέθηκε στην κυβέρνηση για το γεγονός ότι φρόντισε να εντάξει στο μνημόνιο ως εναλλακτικό πλάνο την πλήρη ιδιωτικοποίηση, με σκοπό η ΓΕΝΟΠ να συμφωνήσει με το υπάρχον πλάνο ως τη λιγότερο κακή λύση. «Εμείς δεν μπαίνουμε σε αυτή τη λογική, αφού θεωρούμε ότι είναι καταστροφικό για τη ΔΕΗ οποιοδήποτε σχέδιο ιδιοκτησιακού διαχωρισμού», συμπλήρωσε.\nΠαράλληλα, υπενθύμισε πως το αρχικό μοντέλο που είχε υιοθετηθεί στη χώρα μας, στο πλαίσιο ανοίγματος της αγοράς ηλεκτρισμού (Independent Transmission Operator), δεν προέβλεπε τον ιδιοκτησιακό διαχωρισμό του διαχειριστή των δικτύων. «Το μοντέλο αυτό είναι σύμφωνο με την κοινοτική Οδηγία για την απελευθέρωση της αγοράς, ενώ χρησιμοποιείται και σε άλλες ευρωπαϊκές χώρες, όπως στη Γαλλία», επανέλαβε.\nΚατώτερη των περιστάσεων η σημερινή διοίκηση\nΟ κ. Αδαμίδης επιτέθηκε επίσης στη διοίκηση της ΔΕΗ, απαντώντας στην επιστολή που απέστειλε χθες ο πρόεδρος της επιχείρησης κ. Εμμ. Παναγιωτάκης προς τους εργαζόμενους, καλώντας τους σε συνεργασία και συστράτευση. «Η χθεσινή επιστολή του προέδρου δίνει την εντύπωση μιας παραδοχής ήττας και αποτυχίας. Θα έπρεπε να την απευθύνει στην πολιτική ηγεσία και όχι στους εργαζομένους, οι οποίοι έχουν απολέσει από τους μισθούς τους περισσότερα από 3 δισ. ευρώ. Χρήματα που έχουν καλύψει “τρύπες” που δημιουργήθηκαν από στρεβλώσεις της αγοράς, όπως π.χ. το ΕΤΜΕΑΡ», είπε χαρακτηριστικά.\nΠαράλληλα, θύμισε πως η ΓΕΝΟΠ είχε χαιρετίσει την επιλογή της συγκεκριμένης διοίκησης, η οποία προέρχεται από τα σπλάχνα της εταιρείας. «Σήμερα δηλώνουμε πως οι διοικήσεις των εταιρειών του Ομίλου αποδείχθηκαν κατώτερες των συγκυριών», τόνισε παρομοιάζοντας τη ΔΕΗ με ακυβέρνητο καράβι, το οποίο έχει εφεθεί στην τρικυμία. «Δεν μπορεί η εταιρεία να έχει στο τιμόνι ανθρώπους που έχουν ξεπεράσει το 80ό έτος της ηλικίας τους», συμπλήρωσε με νόημα.\nΣύμφωνα με τον πρόεδρο της ΔΕΗ, «είναι κίνηση πανικού και απόδειξη της κατάρρευσης της επιχείρησης, η ανακοίνωση της διοίκησης για την πώληση 400.000 πελατών τον Σεπτέμβριο». Επίσης, εκτίμησε ότι η πρόσφατη συμφωνία με τους δανειστές, για το άνοιγμα της αγοράς ηλεκτρισμού, είναι τελικά ακόμη πιο επιζήμια από τις αποφάσεις των προηγούμενων κυβερνήσεων και την πώληση της «μικρής ΔΕΗ».\n«Με τη νέα συμφωνία, η ΔΕΗ πρέπει να απολέσει το 50% της λιανικής μέχρι το 2020, όταν με το μοντέλο της “μικρής ΔΕΗ” θα έχανε το 30%. Επίσης, με τις δημοπρασίες ΝΟΜΕ, το 2019 θα είναι αναγκασμένη να δημοπρατεί περισσότερη ενέργεια από τη λιγνιτική της παραγωγή. Επομένως, θα βρεθεί στην εξωφρενική κατάσταση να εισάγει ενέργεια για να την προσφέρει στις δημοπρασίες», επισήμανε.\nΜάλιστα, ανέφερε πως η απόπειρα πώλησης μονάδων της ΔΕΗ, όπως του 100% του ΑΔΜΗΕ, είναι τα καλύτερα σενάρια, αφού δεν είναι δυνατόν να υλοποιηθούν στην πράξη.\nπροηγούμενο Αλήθειες για τη ΔΕΗ...\nεπόμενο 30-35 εκατ. ευρώ το «φέσι» στη ΔΕΗ από τον «Μαρινόπουλο»


Ένας φιλόσοφος στην Blogόσφαιρα: Διευθυντές στο Δημόσιο\nΔιευθυντές στο Δημόσιο\nΜοιάζει να έχει χαθεί κάθε μέτρο. Η κοινωνία βυθίζεται στην παρακμή και παρασέρνει ανθρώπους και συμπεριφορές. Βλέπω ανθρώπους να το παίζουν αφεντικά για την αυτοεπιβεβαίωση. Βλέπω διευθυντές να γίνονται ανθρωπάκια γιατί πάσχουν από μανία καταδίωξης. Βλέπω άτομα να ξεφτυλίζονται για να κρατήσουν μια θέση που τους αποφέρει 200 ευρώ παραπάνω. Να πατάνε φιλίες, να διαλύουν σχέσεις και να έχουν σα μοναδικό ιδανικό την καρέκλα.\nΓατζώθηκαν από την καρέκλα και πέφτουν τώρα μαζί της. Κι όταν περάσει η κρίση; Όταν τελειώσουν όλα τι θα έχει μείνει απ' όλα αυτά; «Σημασία έχει να παραμένεις άνθρωπος» μας είπε η Κατερίνα Γώγου! Δε θα το πετύχουν πολλοί. Τους περισσότερους θα τους δεις κρυμμένους στην ασφάλεια της "θεσούλας" τους, στην μιζέρια της αγένειας που έχουν σαν χαρακτήρες, στον συνδικαλισμό! Το ήθος του καθενός προκύπτει από τις συνήθειες μας. Οι συνήθειες προκύπτουν από επαναλαμβανόμενες επιλογές και οι επιλογές φυσικά, προέρχονται από το όποιο υπόβαθρο μας...\nΣτην Ελλάδα του 2015 αξιολογείται η ανθρωπιά, αλλά οι τιμητές της είναι όσοι πρόλαβαν και καπάρωσαν καρέκλα από το πολιτικά ανεπαρκές και ηθικά έκπτωτο προσωπικό των τελευταίων ετών. Αξιολογείται ο άστεγος, ο επαίτης και ο μετανάστης. Κρίνεται ως απειλή ο εργαζόμενος, ο εργάτης, ο οικογενειάρχης. Από ποιον; Από αυτόν που φοβάται. Από αυτόν που γνωρίζει τη σαπίλα μέσα του. Το απότοκο του κομματικού σωλήνα, που έγινε "διευθυντής" στο δημόσιο και νομίζει πως κάθισε στον Σιδηρούν Θρόνο του Game of Thrones. Επομένως, στο θέατρο του παραλόγου που παίζεται στο κεφάλι του, όλοι είναι εχθροί και πρέπει να εξοντωθούν. Γιατί όλοι είναι απειλή για τα 200 παραπάνω ευρώ του.\nΜια τρίτη ηθική έβλεπα να διαμορφώνεται μέσα μου: Δίνε το χέρι σου σε όποιον σηκώνεται». Μαξίμ Γκόρκι\nΟι μικροπρέπειες και οι αδικίες δε μ' αγγίζουν. Την αχαριστία δεν αντέχω. Ευτυχώς οι κάθε λογής φασίστες, οι δικτατορίσκοι και οι Χίτλερ τσέπης, έχουν πάντα την ίδια κατάληξη:\nΜόνο ελπίζω να το κάνουν γρήγορα, γιατί η χώρα μου δε θα αναστηθεί ποτέ, όσο αυτοί άρχουν.\nΕτικέτες Η γνώμη μου, Θοδωρής, Προσωπικά, Προσωπικές απόψεις


Ήττα στον πόντο για την ΑΕΚ - 08/09 16:07 : aek365\nΤετάρτη 08 ΣΕΠΤ 2021 - 16:07 4 ΣΧΟΛΙΑ\nΗ Βασίλισσα ηττήθηκε με 80-79 από την Μπαχτσεσεχίρ στην Τουρκία στο πρώτο της φιλικό στην Πόλη - Δείτε πόσους πόντους πέτυχαν όσοι παίκτες της ΑΕΚ αγωνίστηκαν\nΤην ήττα στον πόντο (80-79) γνώρισε η ΑΕΚ στην Τούρκια από την Μπαχτσεσεχίρ. Η Βασίλισσα είχε κορυφαίους τους Κολόμ και Γκρίφιν, οι οποίοι πέτυχαν από 17 πόντους ο καθένας πάλεψε το ματς ως το τέλος, όμως ηττήθηκε στις λεπτομέρειες. Στο πρώτο δεκάλεπτο οι Τούρκοι ήταν μπροστά με 22-17, όμως στο δεύτερο δεκάλεπτο η ΑΕΚ πήρε το προβάδισμα με 31-32 στο 15’ και πήγε στα αποδυτήρια μπροστά στο σκορ με 39-43.\nΣτο τρίτο δεκάλεπτο η ομάδα δεν μπήκε το ίδιο αποφασισμένη στο παρκέρ και οι Τούρκοι κάνοντας ένα επιμέρους σκορ 16-2 έκαναν στο 25’ το 55-45! Το θετικό είναι ότι η ΑΕΚ έβγαλε αντίδραση και το τέλος του τρίτου δεκαλέπτου η διαφορά μειώθηκε στο -6 (67-61). Στο τέταρτο δεκάλεπτο η ΑΕΚ πάτησε γκάζι. Έκανε ένα δικό της σερί (9-0) και πέρασε μπροστά με 67-70. Όμως στο τελευταίο πεντάλεπτο οι Τούρκοι ήταν πιο ουσιαστικοί και πήραν τη νίκη με 80-79.\nΗ ΑΕΚ θα δώσει το δεύτερο φιλικό την Παρασκευή (10/9) κόντρα στην Νταρουσάφακα στο Volkswagen Arena, που θα αρχίσει στις 19:15.\nΔεν αγωνίστηκαν οι Παππάς, Σαξιώνης, Καρλής και Μαυροειδής.\nΤα δεκάλεπτα: 22-17, 39-43, 67-61, 80-79.\nMπαχτσεσεχίρ: (Ερνάκ): Μπεντίλ 20 (3), Τζόουνς 1, Χολ 6, Όζμιζρακ 13 (1), Σμιθ 13 (3), Σαβάς 5, Γιλμάζ 11 (3), Γουίλιαμς 11.\nΑΕΚ (Δέδας): Κολόμ 17 (3),, Μπόγρης 4, Χάρις 2, Φλιώνης 4, Πετρόπουλος 4, Ανγκόλα 15 (3), Γέλοβατς 9 (2), Γκρίφιν 17 (3), Βαουλέτ 7 (1).\npanousc - 9/9/2021 12:44\nΕντάξει, φιλικό ήταν και δεν ξέρουμε και τι δοκιμές έκανε ο Δέδας (όπως και ο αντίπαλος βέβαια). Είναι απών, επίσης, ο Παππάς, αλλά απ' ό,τι φαίνεται κι ο Χάρις δεν είχε κανονική συμμετοχή. Αισιοδοξία και στήριξη στην ομάδα!\nAekaras4 - 8/9/2021 18:04\n0 σχόλια για το μπασκετακι αλλά μάλλον όλοι είναι της άποψης σιγά μην ασχοληθούμε με φιλικό στο μπάσκετ. Στου ποδοσφαίρου ωστόσο γίνεται πανηγύρι και φέρνουν την καταστροφή...\nRevenant - 8/9/2021 22:06\nΛαθος και δεν θυμάσαι περσυ την κριτική. Περσυ ειχες προσδοκίες, φέτος με τοσα μπαν απλα θες να περασει ο χρονος χτιζοντας κατι.\nMark19 - 8/9/2021 18:35\nΦίλε καμμία σχέση τα δύο αθλήματα. Καταρχάς το Μον που ξέρουμε είναι τα δεκάλεπτα και πόντους. Τι να σχολιάσεις? Επίσης σε ένα φιλικό στο μπάσκετ θα δοκιμαστούν δεκάδες συστήματα, παίχτες θα μπαινοβγαίνουν. Στη μπάλα μπορεί να είναι φιλικό, αλλά αν ας πούμε χάσεις από τον κάθε τυχαίο 3-0 και δε κάνεις ευκαιρία, μπορείς να βγάλεις ένα συμπέρασμα. Τώρα στο μπάσκετ για ένα φιλικό που έχασες στον πόντο (ή κέρδισες, δεν έχει σημασία) τι να πεις? Εγώ να πω μόνο ότι είναι πολύ θετικό ότι οι... Ανγκόλα και Γκρίφιν είναι συνεχώς στους πρώτους σκόρερ, φαίνεται ότι έχουμε κάνει καλές επιλογές. Και επίσης (αν και θα αυτοαναιρεθω) φαίνεται να ισχύει αυτό που γράφεται και έμμεσα ισχυρίζεται και ο κοουτς. Μη περιμένουμε άμυνα για 60 πόντους που θα τσακίζει κόκκαλα. Ότι κάνει η επίθεση θα είμαστε φετος


Ανοικτή επιστολή προς κάθε ΑΡΜΟΔΙΟ: «Οι 23 υπουργοί, το -20%, το πηλίκο 1/16 και οι 438 νεκροί » – ΙΑΤΡΟΙ\nΑνοικτή επιστολή προς κάθε ΑΡΜΟΔΙΟ: «Οι 23 υπουργοί, το -20%, το πηλίκο 1/16 και οι 438 νεκροί »\nO αριθμός 23, το αρνητικό ποσοστό, το πηλίκο και ο αριθμός 438 εκ πρώτης όψεως ΔΕΝ λένε τίποτε. Θα προσπαθήσω παρακάτω να εξηγήσω ότι συνδέονται απόλυτα. Να ληφθεί υπόψη ότι θα αναφέρω μόνον αριθμούς και όχι έννοιες, όπως η αξία της υγείας, της περίθαλψης και της ανθρώπινης ζωής. Αφήνω στην άκρη την Ιατρική κι αρχίζω με αριθμούς.\nΤί είναι οι 23; Το 1984,σε ηλικία 26 χρόνων, «εξεστράτευσα κατά της ελληνικής υπαίθρου»-κατά την προσφιλή(!) έκφραση του αείμνηστου Καθηγητού Γαρδίκα που έλεγε σε κάθε νέο πτυχιούχο της Ιατρικής-για να εκπληρώσω την υπηρεσία υπαίθρου σε ένα ορεινό δυσπρόσιτο χωριό του νομού Άρτας. Εκεί έμεινα 3,5 χρόνια, μέχρι να ξεκινήσω ειδικότητα. Σύμφωνα με την τότε νομοθεσία, έπρεπε, όταν συνταγογραφούσα, να αναγράφω μόνο από ένα κουτί σε κάθε ιδιοσκεύασμα συνταγής του ΟΓΑ, όπως ακριβώς γινόταν στο ΙΚΑ ανά την επικράτεια! Δινόταν η δυνατότητα, βέβαια, να γράψω περισσότερα, αρκεί να το τεκμηριώσω αναλυτικά επί της συνταγής, να γράψω τη λέξη «ΑΠΑΡΑΙΤΗΤΟ», να σφραγίσω και να υπογράψω πάνω στη συνταγή. Χρειαζόταν, δηλαδή,….. επιβεβαίωση του αυτονόητου! Με άλλα λόγια το κράτος, που πλήρωσε για να με σπουδάσει, ΔΕΝ με άφηνε να εφαρμόσω τα απλά και σωστά (πχ. χρειάζονταν 3 φιαλίδια αντιβιοτικού για τη θεραπεία της οξείας πυώδους αμυγδαλίτιδας ενός παιδιού).\nΤην 30ετία μετά το 1984 πέρασαν από το υπουργείο υγείας 23 Υπουργοί. Οι 10 ,από τους 23, ήταν γιατροί. Όμως, αρκετοί από αυτούς, χωρίς να ξεχνάμε τους Υπουργούς Κοινωνικών Υπηρεσιών, επέτρεψαν να λειτουργήσουν στη χώρα κι άλλα ευτράπελα μετά το 1984, όπως:1/ η αποκλειστικότητα για συνταγογράφηση στους ασφαλισμένους ΙΚΑ και ΤΕΒΕ μόνον από τους γιατρούς των ταμείων αυτών, ούτε καν από τους γιατρούς του ΕΣΥ,2/το «ΑΝΑΝΤΙΚΑΤΑΣΤΑΤΟ» κάποιων φαρμάκων,3/το «ΣΚΑΝΑΡΙΣΜΑ» των συνταγών του ΙΚΑ κά. ΟΥΔΕΙΣ ασχολήθηκε με την καρδιά του προβλήματος, που ήταν Ο ΕΛΕΓΧΟΣ ΤΗΣ ΦΑΡΜΑΚΕΥΤΙΚΗΣ ΔΑΠΑΝΗΣ.ΟΛΟΙ οι Υπουργοί μέχρι σήμερα συνέδεσαν την παρουσία τους με την καθυστέρηση της εφαρμογής ποιοτικού και ποσοτικού ελέγχου στη συνταγογράφηση! Για αυτά ουδείς λογοδότησε ουσιαστικά. Δεν αναφέρομαι στην «ανάληψη πολιτικής ευθύνης», έννοια με την οποία είμαστε όλοι χορτασμένοι. Επιπλέον ορισμένοι έσπευσαν να κατηγορήσουν το ιατρικό σώμα-ποτέ δεν ισχυρίστηκα ότι είμαστε όλοι άγγελοι-για την εκτίναξη της φαρμακευτικής δαπάνης. ΔΕΝ φταίνε οι γιατροί, αν φάρμακο με Λ.Τ. 63.000δρχ(=185 ευρώ) στη δεκαετία του 1990 στοιχίζει μόνο 42 ευρώ σήμερα. Ούτε φταίνε, αν για παράδειγμα, δύο συγκεκριμένα εμβόλια, που κυκλοφόρησαν το 2004 και το 2007, στοιχίζουν σήμερα λιγότερο κατά 15 και 45 ευρώ αντίστοιχα. Ούτε φταίνε, επειδή το ασφαλιστικό σύστημα (υγεία – συντάξεις) επιχορηγήθηκε το διάστημα 2000-2010 από τον κρατικό προϋπολογισμό με 153 δις ευρώ για να συνεχίσει την τρελή του πορεία προς την κατάρρευση. Υπολογίζω ότι το 1984 ο σημερινός Υπουργός Υγείας τελείωνε την 6η δημοτικού. Μπορεί να είναι ιστορικός, αλλά ιστορίες σαν τις σημερινές, έχω την εντύπωση ότι ουδείς του αφηγήθηκε.\nΤί είναι το -20%; Είναι το γνωστό ποσοστό που σχετίζεται με το πλαφόν στη συνταγογράφηση του 2014 και αφορά όλες τις ιατρικές ειδικότητες. Έτσι, για παράδειγμα, το 1 στα 5 παιδιά, που παρακολουθούσε μια/ένας Παιδίατρος το 2013, ΔΕΝ επιτρέπεται να εμβολιαστεί. Επίσης δεν επιτρέπεται να εμβολιαστούν και όσα γεννηθούν το 2014! Θα σπεύσει κάποιος να πει… «ας πάει να βρει άλλο Παιδίατρο». Αυτή δεν είναι σοβαρή απάντηση. Συνεπώς οι λοιμώξεις θα αυξηθούν, διότι πλην των ανασφαλίστων-που αποτελούν κινούμενες υγειονομικές βόμβες- θα μείνουν ανεμβολίαστα περισσότερα από το 20% των ασφαλισμένων παιδιών. Με τις λοιμώξεις κανείς δεν επιτρέπεται να «παίζει».\nΤι είναι το πηλίκο 1/16; Διάφορες μελέτες-π.χ. Zhou F, et al. Arch Pediatr Adolesc Med. 2005;159:1136-1144-έχουν δείξει, ότι όταν, ως κράτος, ξοδεύεις για εμβολιασμούς 1 δολάριο, έχεις μακροπρόθεσμο οικονομικό κέρδος 16 δολάρια, που προκύπτει ως εξής:5 από άμεσο ιατρικό κόστος που γλιτώνεις και 11 από έμμεσο κοινωνικό όφελος. Πώς μεταφράζονται αυτά για την Ελλάδα; Το κράτος ξοδεύει για εμβόλια 87 εκατομμύρια ευρώ το χρόνο για όλα τα παιδιά που ζουν στη χώρα. Απλή αριθμητική τώρα: Σε μια δεκαετία αναμένεται να ξοδευθούν 870 εκατομμύρια ευρώ, περίπου 0,9 δις. Ο υπολογισμός είναι σχετικός, γιατί πληθώρα συνιστωσών μπορεί να αλλάξει τους αριθμούς. Συνεπώς, για να μη ξεχνάμε το χρυσό πηλίκο 1/16, σε μια δεκαετία θα έχουν ξοδευθεί 0,9 δις και θα έχουν περισωθεί 0,9×16= 14,4 δις από τον κρατικό προϋπολογισμό. Τόσο απλά!\nΤι είναι ο αριθμός 438 ; Είναι ο συνολικός αριθμός των συμπολιτών μας που δηλώθηκε ότι έχασαν τη ζωή τους από τη γρίπη από το 2009 έως σήμερα. Σύμφωνα με το ΚΕΕΛΠΝΟ πέθαναν 149 άτομα την περίοδο 2009-2010 και 180 την περίοδο 2010-2011.Η τελευταία ήταν η περίοδος που η κρίση επισκίασε τη γρίπη! Επίσης πέθαναν 56 την περίοδο 2011-2012, 49 άτομα την περίοδο 2012-2013 και 4 άτομα έως τη 10η Ιανουαρίου 2014.Το 2009 και εντεύθεν καταλογίζεται στο κράτος μας πληθώρα λαθών στους χειρισμούς του για την πρόληψη μιας μόνον λοίμωξης, της γρίπης. Αν οι 438 είχαν εμβολιαστεί, θα ήταν μαζί μας σήμερα στη μεγάλη τους πλειοψηφία. Έχω την εντύπωση ότι οι παραπάνω αριθμοί ΔΕΝ είναι ευρέως γνωστοί.\nΣυνεπώς,αν-πράγμα που απεύχομαι -συνεχίζει να λειτουργεί ο κόφτης του 20%, αντιλαμβανόμαστε όλοι, ότι πολλά παιδιά θα μένουν ανεμβολίαστα και πάλι θα συντριβούμε οικονομικά ως κράτος, με άλλη μέθοδο αυτή τη φορά. Η περίπτωση της γρίπης γιατί ΔΕΝ έκανε σοφότερους τους ιθύνοντες; Το λίαν αμφιθυμικό είναι ότι από τη μια το κράτος έχει εγκρίνει τη χορήγηση εμβολίων του Εθνικού Προγράμματος Εμβολιασμών, που τα καλύπτει κατά 100% και από την άλλη, λειτουργεί ο κόφτης του 20%! Έλεος!\nΕύχομαι να μη δώσει κανείς το παρόν στο πάρτι της διφθερίτιδας, του τετάνου, του κοκκύτη, της πολιομυελίτιδας, της ιλαράς, της ερυθράς, της παρωτίτιδας, της ανεμοβλογιάς, της ηπατίτιδας, της μηνιγγίτιδας, της σηψαιμίας και των άλλων νοσημάτων που προλαμβάνονται με εμβολιασμό.\nΠροτείνω στο Υπουργείο και τον ΕΟΠΥΥ: 1/ να κάνουν ποιοτικό και όχι μόνο ποσοτικό έλεγχο των συνταγών και των παραπεμπτικών του κάθε γιατρού,2/ να καταργήσουν το χιλιοκριτικαρισμένο από ΟΛΟΥΣ -20%,3/ΝΑ ΕΜΒΟΛΙΑΣΤΟΥΝ ΟΛΑ ΤΑ ΠΑΙΔΙΑ.\nΑξίζουμε να λειτουργούμε με αξιοπρέπεια ΟΛΟΙ. Και οι ασθενείς και οι γιατροί.\nΚωνσταντίνος Καρύδης, Παιδίατρος-Λοιμωξιολόγος, Αθήνα, kkarydis@otenet.gr


Ελευθερία ή Τίποτα: ΤΟ ΙΔΙΩΝΥΜΟΝ ΤΟΥ ΑΥΝΑΝΙΣΜΟΥ... Η ΧΩΡΑ ΕΙΣ ΤΟΝ ΓΥΨΟΝ (Νο 2)\nΤΟ ΙΔΙΩΝΥΜΟΝ ΤΟΥ ΑΥΝΑΝΙΣΜΟΥ... Η ΧΩΡΑ ΕΙΣ ΤΟΝ ΓΥΨΟΝ (Νο 2)\nΤο παρακάτω κείμενο - απείρως καλύτερο του προηγούμενου - αναρτήθηκε μετά από άδεια του xρήστη ΚΩΝΙΛΛΑΝ, o οποίος και το "άφησε" ως σχόλιο στην ανάρτηση ΤΟ ΙΔΙΩΝΥΜΟΝ ΤΟΥ ΑΥΝΑΝΙΣΜΟΥ... Η ΧΩΡΑ ΕΙΣ ΤΟΝ ΓΥΨΟΝ (Νο 1). ΕΙΝΑΙ ΦΟΒΕΡΟ... ΔΙΑΒΑΣΤΕ ΤΟ\n-Απαγορεύονται αι συνομιλίαι μεταξύ ΕΝΟΣ ατόμου και άνω. Ο αριθμός αυτός δεν είναι εις καμίαν περίπτωσιν δεσμευτικός δια την κυβέρνησiν και δύναται εις το μέλλον να μειωθεί εις το μηδέν ή και υπό αυτού, εαν κριθεί αναγκαίον.\n-Το "Μπάτσοι Λουλούδια - Αγγελούδια" με πρωθυπουργικόν διάταγμαν ποινικοποιείται ως σύνθημα, διότι προσβάλλει τα αστυνομικά όργανα. Αντιθέτως λειτουργεί ευεργετικά και εις τα λουλούδια αλλά και εις τα αγγελούδια.\n-Απαγορεύεται η ρίψης κερμάτων και με βάση το νέο νομοθετικόν πλαίσιον που προωθείται άμεσα, επιτρέπεται η ρίψης χαρτονομισμάτων άνω των 20 ευρώ εις τα αστυνομικά όργανα, διότι έχομεν και έξοδα ως κυβέρνηση και αι υποχρεώσεις τρέχουσιν.\n-Απαγορεύονται πάσης φύσεως κουκούλες δια τους δύτας, διότι αι περιπολίαι των ΜΑΤ θα ερευνούν πλέον και τον βυθόν της θαλάσσεως δια παράνομαι δραστηριότηται.\n-Πάσης φύσεως οξυγονοκόλλησις θα γίνεται παρουσία εισαγγελέως και αστυνομικού οργάνου διότι πρέπει να ερευνάται ενδελεχώς τι κρύβεται πίσω από την "αθώα", τάχα μου-τάχα μου, μάσκαν του οξυγονοκολλητήν.\n-Η ομάδα του ΠΑΟΚ υποχρεούται να αλλάξει εμφάνιση και να ντύνεται ευπρεπώς εις τους αθλητικούς αγώνες του, καθώς τα μαύρα παραπέμπουν σε αναρχικά στοιχεία και δημιουργείται σύγχησις εις τα αστυνομικά όργανα που επιβλέπουν την τάξιν εις τα γήπεδα.\n-Όλαι αι εφημερίδαι εις το πανελλήνιον μετονομάζονται σε "Απογευματινή" με ταυτόχρονην παρουσίαν δευτέρου συνθετικού π.χ. "Απογευματινόν Έθνος" "Απογευματινόν Βήμα" "Απογευματινήν Ελευθεροτυπία" κτλ.\n-Κατάσχεται δια συνοπτικών διαδικασιών κάθε κινητόν τηλέφωνον που φέρει προστατευτικό κάλυμμα.\n-Ολόσωμαι φόρμαι αδυνατίσματος καταργούνται και αντικαθίστανται άμεσα με 18 χιλιόμετρα τρεξίματος μετ'εμποδίων ημερησίως.\n-Οι παντός εργαζόμενοι εις ορυχείαν οφείλουν να είναι ευπρεπείς εις την εμφάνισην, την ενδυμασίαν και καθαροί διαρκώς, διότι ενδέχεται να προκαλέσουν υποψίας λόγω της επικάλυψης του προσώπου των με φούμο και της στολής των, που παραπέμπει σε διαδηλωτή-εμπρηστή.\n-Οι οδοντίατροι υποχρεούνται από εδώ και εις το εξής να μην καλύπτουν τα πρόσωπά των με την χαρακτηριστικήν προστατευτικήν μάσκαν και να ανέχονται τας ροχάλας των πελατών τους, διότι ημπορεί να δημιουργήσουν υποψίες σε ενδεχόμενο έλεγχο της αστυνομίας.\n-Η έκφραση "Τα έβαψα μαύρα" καταργήται ως λαϊκή ρήσι και αντικαθίσταται με την "Τα ξέβαψα από λευκά"\n-Πυγμάχοι και παίκται του αμερικάνικου φούτμπολ οφείλουν να αγωνίζονται ως άνδρες και να ξεχάσουν τις "προστατευτικές" μάσκες τους.\n-Η κυβέρνηση κάνει σαφές, ότι δεν θα ανεχτεί σε καμίαν περίπτωσην "μαυροφορεμένους κρητικούς". Τα "περί παραδόσεως" επιχειρήματα καλό θα είναι επιτέλους να σταματήσουν.\n-Το άσμα των Τρυπών "Φανέρωσέ μου την μάσκα που κρύβεις κάτω από την μάσκα που φοράς" εισέρχεται εις την μαύρην λίσταν και χαρακτηρίζεται επαναστατικόν, άρα απαγορεύεται να παίζεται εις τον αέραν των ραδιοφώνων.\n-Τέλος (μάλλον, θα δείξει...) αι Απόκριαι χαρακτηρίζονται ως "επαναστατική εορτή" και καταργούνται λόγω μη αποδεκτών μεταμφιέσεων. Εξαίρεση αποτελεί η μεταμφίεσις εις αστυνομικόν...\nΕτικέτες Αφιερώματα, ΓΡΑΜΜΕΝΟ ΑΠΟ ΤΟΝ ΧΡΗΣΤΗ ΚΩΝΙΛΛΑΝ\nPolykarpos Τετάρτη, 18 Μαρτίου, 2009\nO ΕΛΕΥΘΕΡΙΑΚΟΣ Τετάρτη, 18 Μαρτίου, 2009\nπολυ καλο, παρα πολυ καλο. αν δεν υπηρχε και το χιουμορ, θα ειχαμε σαλταρει με τις μαλακιες που ακουμε polykarpos\nLalu Τετάρτη, 18 Μαρτίου, 2009\nΠαιδιά σε καλο σας, κλαίω από τα γέλια!\nLalu πολυ ωραιο το blog σου και να σου πω κατι; Αυτοί εκεί πανω θα μας γαμησουνε στο τελος και χωρις κουκουλα...


Γεγονότα Δεκεμβρίου 2009 - Βικιπαίδεια\nΓεγονότα το 2009 : Ιανουάριος - Φεβρουάριος - Μάρτιος - Απρίλιος - Μάιος - Ιούνιος - Ιούλιος - Αύγουστος - Σεπτέμβριος - Οκτώβριος - Νοέμβριος - Δεκέμβριος\nΣε ισχύ τίθεται η Συνθήκη της Λισαβόνας:\nΚαθιερώνεται κοινή νομοθεσία για τις χώρες της ΕΕ. (ECJ)\nΑρχίζει να ισχύει η Χάρτα των Θεμελιωδών Δικαιωμάτων στην ΕΕ. (AFP μέσω Google News)\nΤο Ευρωπαϊκό Δικαστήριο αποκτά γενική δικαιοδοσία να αποφασίζει για θέματα που αφορούν την ελευθερία, την ασφάλεια και τη δικαιοσύνη. (ECJ)\nΕπίσημα αναλαμβάνουν καθήκοντα ο Πρόεδρος του Ευρωπαϊκού Συμβουλίου, Χέρμαν βαν Ρομπουί και η Ύπατη Εκπρόσωπος για την Κοινή Εξωτερική Πολιτική και για την Ασφάλεια Κάθριν Άστον. Η Σημερινή\nΗ Βόρεια Κορέα αυξάνει την αξία του νομίσματός της για πρώτη φορά εδώ και 17 χρόνια. (Chosun Ilbo) (Yonhap)\nΑυστραλία: Πρόεδρος του Ομόσπονδου Φιλελεύθερου Κόμματος της Αυστραλίας και αρχηγός της αντιπολίτευσης εκλέγεται ο Τόνι Άμποτ νικώντας τον Μάλκολμ Τέρνμπουλ με διαφορά μιας ψήφου (42-41) έπειτα από ανταρσία στο κόμμα για τις θέσεις του αναφορικά με τη μείωση της μόλυνσης από εκπομπές αερίων.(ABC News Australia) (BBC)\nΝέος επικεφαλής του IAEA αναλαμβάνει ο Γιουκίγια Αμάνο από την Ιαπωνία. Αποχωρεί έπειτα από θητεία 12 χρόνων ο Αιγύπτιος Μοχάμεντ Ελ Μπαραντέι. Antenna\nΟυρουγουάη: Νέος πρόεδρος εκλέγεται ο Χοσέ Μουχίκα πρώην αντάρτης των Τουπαμάρος στα χρόνια της δικτατορίας που έλαβε το 53% των ψήφων έναντι του αντιπάλου του Λουίς Αλμπέρτο Λακάγιε. zougla.gr\nΗ Ρουάντα γίνεται η πρώτη χώρα στον κόσμο χωρίς νάρκες, έχοντας ολοκληρώσει την εκκαθάριση από τις νάρκες, με ανακοίνωση που γίνεται στη διάρκεια διάσκεψης στην Κολομβία. Allafrica.com\nΕπιστήμονες ανακάλυψαν στον Ισημερινό την μικρότερη ορχιδέα στον κόσμο, με πλάτος 2,1 χιλιοστά. Daily Mail\nΗ Ινδονησία απαγορεύει την αυστραλιανή ταινία Balibo , η οποία διηγείται την ιστορία μιας ομάδας δημοσιογράφων, που σκοτώθηκαν στη διάρκεια της ινδονησιακής εισβολής στο Ανατολικό Τιμόρ το 1975. (Jakarta Post)\nΝιγηρία: Την παραίτηση του προέδρου Ουμάρου Γιαρ Αντούα ζητούν περισσότερες από 50 προσωπικότητες, επικαλούμενοι την επιδείνωση της υγείας του.(NEXT) (BBC) (Xinhua)\nΟμάδα ισλαμιστών του βόρειου Καύκασου αναφέρουν ότι η πρόσφατη βομβιστική επίθεση σε ρωσικό τρένο έγινε με διαταγή του "εμίρη του Εμιράτου του Καύκασου", Ντόκα Ουμάροφ. (Al Jazeera) (RIA Novosti)\nΓερμανία: Διακόπτεται η δίκη του κατηγορούμενου εγκληματία πολέμου, Τζον Ντεμιανγιούκ, εξαιτίας ασθένειας του ιδίου. (Deutsche Welle)\nΕλλάδα: Ολοκληρώνεται στην Αθήνα η σύνοδος κορυφής του ΟΑΣΕ. Για πρώτη φορά από το 2002 συντάσσεται ενιαίο κείμενο πολιτικής διακήρυξης. in.gr\nΛαϊκή Δημοκρατία Κίνας: Άλλα πέντε άτομα καταδικάζονται σε θάνατο για τη συμμετοχή τους στις ταραχές του Ιουλίου στο Ουρούμτσι της επαρχίας Σινγκγιάνγκ, στα βορειοδυτικά της χώρας. (Global Times)\nΣομαλία: Δεκάδες άτομα, ανάμεσά τους και τρεις Σομαλοί υπουργοί, σκοτώνονται από έκρηξη βόμβας σε ξενοδοχείο στο Μογκαντίσου, αμαυρώνοντας την τελετή αποφοίτησης σε πανεπιστήμιο. (Al Jazeera)\nΣυρία: Σε βομβιστική επίθεση σε λεωφορείο την ώρα που βρισκόταν σε πρατήριο βενζίνης στη Δαμασκό σκοτώνονται τρεις Ιρανοί προσκυνητές. (Alalam News Network)\nΓουινέα: Ο στρατιωτικός ηγέτης Μούσα Νταντίς Καμαρά γλιτώνει από δολοφονική επίθεση. Δράστης είναι ο υπασπιστής του. Καθημερινή[νεκρός σύνδεσμος]\nΑπό σύγκρουση δύο πλοίων στο Νείλο στην βόρεια Αίγυπτο, αγνοούνται σχεδόν ογδόντα άνθρωποι. Ελευθεροτυπία\nΝαμίμπια: Ανακοινώνονται τα επίσημα αποτελέσματα των γενικών εκλογών που διεξήχθησαν στις 27 και 28 Νοεμβρίου. Ο πρόεδρος Χιφικεπούνιε Ποχάμπα επανεξελέγη με ποσοστό 76,4% των ψήφων και το κόμμα του, Οργάνωση των Λαών της Νοτιοδυτικής Αφρικής (SWAPO) έλαβε το 75,3% στις βουλευτικές εκλογές. Καθημερινή[νεκρός σύνδεσμος]\nΡωσία: Από έκρηξη σε νυχτερινό κέντρο στην πόλη Περμ, βρίσκουν το θάνατο τουλάχιστον 100 άνθρωποι και ισάριθμοι τραυματίζονται.(RIA Novosti) (BBC) (MSNBC)\nΙνδονησία: Τουλάχιστον 20 άτομα χάνουν τη ζωή τους από φωτιά σε νυχτερινό κέντρο στο Μαντάν της βόρειας Σουμάτρας. (Jakarta Post)\nΤο υπουργικό συμβούλιο του Νεπάλ συνεδριάζει σε καταυλισμό στους πρόποδες του Έβερεστ στέλνοντας μήνυμα ευαισθητοποίησης για τις κλιματικές αλλαγές. in.gr\nΧιλή: Χιλιάδες άτομα παρακολουθούν την κηδεία και δεύτερη ταφή του τραγουδιστή και εθνικού ήρωα Βίκτορ Χάρα στο Σαντιάγο, 36 χρόνια μετά το θάνατό του από βασανιστήρια κατά την περίοδο του Αουγούστο Πινοσέτ. Earth Times\nΤαϊλάνδη: Επιστρέφει στο νοσοκομείο ο βασιλιάς Μπουμιμπόλ Αντουλγιαντέι, έπειτα από μια σύντομη δημόσια εμφάνιση, για τα 82α γενέθλιά του. (RTÉ) (The Jakarta Post) (BERNAMA) (Sky News)[νεκρός σύνδεσμος]\nΗνωμένο Βασίλειο: Δεκάδες χιλιάδες διαδηλωτές πραγματοποιούν πορείες στο Λονδίνο και σε άλλες πρωτεύουσες της Ευρώπης ενόψει της διάσκεψης για το κλίμα, η οποία θα γίνει στην Κοπεγχάγη. (The Times)\nΡωσία: Εθνικό πένθος ανακοινώνει για τις 7 Δεκεμβρίου ο πρόεδρος Ντμίτρι Μεντβέντεφ έπειτα από την πυρκαγιά σε νυχτερινό κέντρο στο Περμ, που είχε αποτέλεσμα το θάνατο 109 ατόμων. (ITAR-TASS) (Xinhua)\nΓουινέα: Ο αντιπρόεδρος και υπουργός άμυνας Σεκουμπά Κονατέ αναλαμβάνει αρχηγός κράτους μετά τον πυροβολισμό, σε απόπειρα δολοφονίας, του ηγέτη της χούντας, Μούσα Νταντίς Καμαρά. Ο τελευταίος νοσηλεύεται εκτός κινδύνου, έχοντας υποβληθεί σε χειρουργική επέμβαση, στο Μαρόκο. (BBC)\nΦιλιππίνες: Έπειτα από τη σφαγή 50 και πλέον ανθρώπων στο Μαγκιντανάο, η πρόεδρος Γκλόρια Αρόγιο κηρύσσι τον στρατιωτικό νόμο. (Al Jazeera) (Philippine Inquirer)\nΒολιβία: Γενικές εκλογές διεξάγονται στη χώρα. Πρόεδρος επανεκλέγεται με ποσοστό άνω του 60% ο Έβο Μοράλες, σύμφωνα με τα έξιτ πολς. Ελευθεροτυπία\nΡουμανία: Στον δεύτερο γύρο των προεδρικών εκλογών, προηγείται σύμφωνα με τις δημοσκοπήσεις έξω από τα εκλογικά τμήματα ο υποψήφιος των Σοσιαλδημοκρατών, Μιρτσέα Γκεοάνα, με 51,6% έναντι 48,9% για τον σημερινό πρόεδρο, Τραϊάν Μπασέσκου. in.gr[νεκρός σύνδεσμος]\nΚομόρες: Στις κάλπες για τις βουλευτικές εκλογές προσέρχονται οι πολίτες στα νησιά. Στον σημερινό πρώτο γύρο εκλέγονται 24 βουλευτές επί συνόλου 140 υποψηφίων. Ο δεύτερος γύρος θα διεξαχθεί στις 20 Δεκεμβρίου. Xinhua\nΕλλάδα: Την πρώτη επέτειο από τη δολοφονία του Αλέξη Γρηγορόπουλου από αστυνομικό γίνονται εκτεταμένα επεισόδια ανάμεσα σε διαδηλωτές και αστυνομικούς, με απολογισμό πυρπολήσεις καταστημάτων και συνολικά σχεδόν 20 τραυματίες. Τραυματίζεται σε επίθεση και ο πρύτανης του Πανεπιστημίου Αθηνών, Χρήστος Κίττας. Το Βήμα Al Jazeera\nΑρχίζει στην Κοπεγχάγη με τη συμμετοχή εκπροσώπων από 192 χώρες του κόσμου η διάσκεψη των Ηνωμένων Εθνών για το κλίμα.\n(CNN) (Indian Express) (Bernama). (Hindustan Times) (Financial Times)\nΟι ΗΠΑ κηρύσσουν επιβλαβή για τη δημόσια υγεία τα αέρια θερμοκηπίου. Christian Science Monitor\nΡουμανία: Μια μέρα μετά τις προεδρικές εκλογές, το Σοσιαλδημοκρατικό Κόμμα της αντιπολίτευσης του Μιρτσέα Γκεοάνα αμφισβητεί τα αποτελέσματα του β΄ γύρου. Πρόεδρος επανεκλέγεται ο Τραϊάν Μπασέσκου με διαφορά μικρότερη του 1% έναντι του Γκεοάνα. Τα Νέα\nΒόρειες Μαριάνες Νήσοι: Ο σημερινός Κυβερνήτης, Μπενίνιο Φιτιάλ, ανακηρύσσεται νικητής των εκλογών για κυβερνήτη που διεξήχθησαν σε δύο γύρους το Νοέμβριο, με νίκη επί του Ρεπουμπλικάνου Χάιντς Χοφσνάιντερ. (Saipan Tribune)\nΓουινέα: Ο στρατιωτικός ηγέτης Μούσα Νταντίς Καμαρά φέρεται ανήμπορος να επικοινωνήσει έπειτα από την εγχείριση στην οποία υποβλήθηκε μετά την απόπειρα δολοφονίας του. (France 24)\nΤουρκία: Τουλάχιστον 7 στρατιώτες σκοτώνονται από πυροβολισμούς και τουλάχιστον τρεις ακόμα τραυματίζονται σε ενέδρα Κούρδων ανταρτών στην επαρχία Τοκάτ. Πρόκειται για την αιματηρότερη επίθεση στην εν λόγω περιοχή εδώ και μια δεκαετία.(Radio Netherlands) (Al Jazeera)\nΗ αστυνομία του Σουδάν συλλαμβάνει τρία ανώτατα στελέχη του Λαϊκού Μετώπου για την Απελευθέρωση του Σουδάν, του κυβερνώντος κόμματος στο Νότιο Σουδάν στη διάρκεια διαδήλωσης στο Χαρτούμ μα αίτημα τις εκλογικές μεταρρυθμίσεις. (Sudan Tribune)\nΗΠΑ: Σε ανακοίνωση του υπουργού άμυνας, Ρόμπερτ Γκέιτς γίνεται παραδοχή ότι η Ουάσιγκτον δεν έχει πλέον πληροφορίες για το πού βρίσκεται ο Οσάμα Μπιν Λάντεν εδώ και πολλά χρόνια.(Dawn) (The Independent)\nΠακιστάν: Από διπλή βομβιστική επίθεση σε αγορά στη Λαχόρη σκοτώνονται 33 άνθρωποι και άλλοι 95 τραυματίζονται. Καθημερινή[νεκρός σύνδεσμος]\nΣε ανακοίνωση του Διεθνούς Οργανισμού Εργασίας αναφέρεται ότι σύμφωνα με έρευνα που έγινε σε περισσότερες από 50 χώρες, από τον Οκτώβριο του 2008 ως σήμερα εξαιτίας της παγκόσμιας οικονομικής κρίσης έχουν χαθεί 20 εκατομ. θέσεις εργασίας παγκοσμίως. Ελευθεροτυπία\nΑπονέμονται στο Μέγαρο Μουσικής Αθηνών τα Θεατρικά Βραβεία Κάρολος Κουν για 11η χρονιά. Ναυτεμπορική\nO Ρίτσαρντ Ράιτ κερδίζει το βρετανικό Βραβείο Τέρνερ. The Guardian\nΗ Ιαπωνία παρουσιάζει ένα νέο πακέτο σταθερότητας για την ανάπτυξη της οικονομίας της, ύψους 7,2 τρισ. γιεν. (Japan Times)\nΟνδούρα: Σκοτώνεται από πυροβολισμούς ενόπλων ο επικεφαλής της μονάδας για την αντιμετώπιση των εμπόρων ναρκωτικών, Χουλιάν Αριστίδες Γκονσάλες. (Latin American Herald Tribune) (Radio Netherlands Worldwide)\nΛαϊκή Δημοκρατία της Κίνας: Σε πανικό σε σχολείο της επαρχίας Ζιανγκτάν, στο κέντρο της Κίνας, σκοτώνονται οκτώ άτομα και άλλα 26 τραυματίζονται. (China Daily) (Indian Express)\nΜαλάουι: Σειρά σεισμικών δονήσεων και μετασεισμών σημειώνονται στα βόρεια του αφρικανικού κράτους, με αποτέλεσμα να σκοτωθεί ένα παιδί και να τραυματιστούν αρκετοί άλλοι άνθρωποι.(Reuters)\nΚαμπότζη: Σε φυλάκιση επτά ετών καταδικάζεται ένας Ταϊλανδός, με την κατηγορία της κατασκοπείας. (Thai News Agency) (Financial Times)\nΤο πρώτο εμπορικό διαστημικό σκάφος στον κόσμο, με την ονομασία Scaled Composites SpaceShipTwo, παρουσιάζεται επίσημα στην έρημο Μοτζάβε, στην Καλιφόρνια. (The Daily Telegraph)\nΙράκ: Περισσότεροι από 100 άνθρωποι σκοτώνονται σε βομβιστικές επιθέσεις στη Βαγδάτη. (Al Jazeera)\nΙνδονησία: Μεγάλη διαδήλωση με αίτημα την πάταξη της διαφθοράς, λαμβάνει χώρα σε πολλές πόλεις. (Xinhua) (Jakarta Post)\nΓια πρώτη φορά από την επιστροφή της δημοκρατίας το 1986, το Κογκρέσο στις Φιλιππίνες συζητά σε κοινή σύνοδο την έγκριση, επέκταση ή μη του στρατιωτικού νόμου στο Μαγκιντανάο. (ABS-CBN News)\nΗ Βόρεια Κορέα ανακοινώνει για πρώτη φορά κρούσμα από την γρίπη H1N1 (Yonhap) (Channel News Asia)\nΙορδανία: Νέος πρωθυπουργός, στη θέση του Ναντέρ Νταχάμπι, διορίζεται ο Σαμίρ Ριφάι. Taiwan News\nΠαρουσιάζονται οι νέοι κανόνες της ισπανικής γραμματικής, σε 4.000 σελίδες, που συντάχθηκαν από την Βασιλική Ακαδημία της Ισπανίας και 21 οργανισμούς ισπανόφωνων χωρών. (AP)\nΗ Ινδία ανακοινώνει την μελλοντική δημιουργία ενός νέου κρατιδίου, με το όνομα Τελανγκάνα, έξω από το Άντρα Πραντές.(Indian Express) (BBC) (Reuters)\nΤο Βραβείο Νόμπελ Ειρήνης παραλαμβάνει ο Αμερικανός Πρόεδρος, Μπαράκ Ομπάμα στο Όσλο της Νορβηγίας. CNN\nΒανουάτου: Ψήφο εμπιστοσύνης παίρνει η κυβέρνηση του πρωθυπουργού Έντουαρντ Ναταπέι. Radio Australia[νεκρός σύνδεσμος]\nΙράν: Η Νορβηγική κυβέρνηση ανακοίνωσε πως οι Ιρανικές αρχές επέστρεψαν το Νόμπελ Ειρήνης του 2003 στην Σιρίν Εμπαντί, το οποίο της είχαν κατάσχει τον προηγούμενο μήνα. ΑΝΤ1[νεκρός σύνδεσμος]in.gr\nΤο Συνταγματικό Δικαστήριο της Τουρκίας κηρύσσει εκτός νόμου το Κόμμα για μια Δημοκρατική Κοινωνία, καθώς φέρεται να έχει δεσμούς με τους Κούρδους τρομοκράτες. (The Guardian)\nΟ Βασίλι Κριστοφόροφ, επικεφαλής της ομοσπονδιακής μυστικής υπηρεσίας της Ρωσίας, αποκαλύπτει για πρώτη φορά ότι το λείψανο του Άντολφ Χίτλερ αποτεφρώθηκε από την KGB το 1970 και οι στάχτες του σκορπίστηκαν στον Ποταμό Μπίντεριτς. (CNN)\nΚύπρος: Άγνωστοι προβαίνουν σε σύληση του τάφου του πρώην προέδρου, Τάσσου Παπαδόπουλου. Τα λείψανά του αφαιρούνται από το μνήμα και τα ίχνη των δραστών εξαφανίζονται με την ρίψη ασβέστη. (Cyprus News Agency) (Daily Telegraph)\nΑίγυπτος: Ο Μοχάμεντ Ελ Μπαραντέι, πρώην γενικός διευθυντής του IAEA, αναφέρει ότι εάν αποφασίσει να κατέλθει υποψήφιος στις προεδρικές εκλογές του 2011, αυτό θα γίνει ως ανεξάρτητος. (Reuters)\nΑνακαλύφθηκε ένα είδος θηρόποδου δεινόσαυρου από το Τριασικό, του γένους Tawa. (Scientific American) (Times Online)\nΗ Βόρεια Κορέα αναγνωρίζει "την ανάγκη για επανάληψη" των εξακομματικών συνομιλιών για το πυρηνικό της πρόγραμμα, έπειτα από συνομιλίες με τον Αμερικανό απεσταλμένο, Στίβεν Μπόσγουορθ. (Yonhap)\nΙσπανία: Την πρώτη του παρθενική πτήση πραγματοποιεί το Airbus A400M από τη Σεβίλλη. (Reuters)\nΣε νέα υποβάθμιση της πιστοληπτικής ικανότητας της Ελλάδας μέσα σε λιγότερο από 50 μέρες (η προηγούμενη ήταν στις 22 Οκτωβρίου) προβαίνει ο διεθνής οίκος αξιολόγησης "Φιτς". Καθημερινή[νεκρός σύνδεσμος]\nΟυαλία: Νέος πρώτος υπουργός αναλαμβάνει ο Κάρουιν Τζόουνς, στη θέση του παραιτηθέντος Ρόντρι Μόργκαν. Public Service.uk\nΔανία: Χιλιάδες άτομα διαδηλώνουν στην Κοπεγχάγη, απαιτώντας τη λήψη μέτρων για την κλιματική αλλαγή και την υπερθέρμανση του πλανήτη από τους ηγέτες των κρατών μελών του ΟΗΕ, οι οποίοι συμμετέχουν στη διάσκεψη για το κλίμα. Η αστυνομία πραγματοποιεί 900 συλλήψεις. (BBC) (Al Jazeera) (Economic Times)\nΦιλιππίνες: Αίρεται ο στρατιωτικός νόμος στην επαρχία Μαγκιντανάο από την πρόεδρο Γκλόρια Αρόγιο, έπειτα από το θάνατο 57 ατόμων σε πολιτική βία στην εν λόγω περιοχή τον περασμένο μήνα. (The Philippine Star)[νεκρός σύνδεσμος]\nΑμπχαζία: Διεξάγονται οι πρώτες προεδρικές εκλογές από την αναγνώριση της ανεξαρτησίας από τη Μόσχα, το 2008. Με 59,4% νικητής αναδεικνύεται ο σημερινός πρόεδρος Σεργκέι Μπαγκάπς έναντι 15,4% του βασικού του αντιπάλου πρώην αντιπροέδρου Ραούλ Χατζίμπα. Ελευθεροτυπία\nΝότια Αφρική: Η 23χρονη Κάιαν Αλντορίνο από το Γιβραλτάρ αναδεικνύεται νικήτρια του διαγωνισμού ομορφιάς Μις Κόσμος, στα καλλιστεία στο Γιοχάνεσμπουργκ. The Times\nΤρία βραβεία Φελίξ αποσπά η ταινία Η Λευκή Κορδέλα του Αυστριακού Μίχαελ Χάνεκε, στην απονομή των βραβείων, στο Μπόχουμ της Γερμανίας. Variety\nΙταλία: Γρονθοκοπείται και ρίχνεται στο έδαφος ο πρωθυπουργός Σίλβιο Μπερλουσκόνι έπειτα από πολιτική συγκέντρωση στο Μιλάνο. O 42χρονος δράστης συνελήφθη. (CNN)\nΣουδάν: Σε συμφωνία για τη διεξαγωγή δημοψηφίσματος για ανεξαρτησία στο Νότιο Σουδάν το 2011 καταλήγουν οι ηγέτες του Βορρά και του Νότου.(Reuters)\nΔανία: Για δεύτερη συνεχόμενη ημέρα συνεχίζονται οι διαδηλώσεις και οι συλλήψεις στην Κοπεγχάγη, ενώ συνεχίζεται η διάσκεψη των Ηνωμένων Εθνών για το κλίμα. (The Times)\nΧιλή: Διεξάγονται προεδρικές και βουλευτικές εκλογές. (Xinhua)\nΟ κεντροδεξιός Σεμπαστιάν Πινιέρα προηγείται στον πρώτο γύρο των εκλογών και θα αναμετρηθεί με τον αντίπαλό του, πρώην πρόεδρο, Εδουάρδο Φρέι, στις 17 Ιανουαρίου 2010. (The Santiago Times)\nΛαϊκή Δημοκρατία της Κίνας: Ο πρόεδρος της Κίνας Χου Ζιντάο ανοίγει τον αγωγό πετρελαίου Καζακστάν - Κίνας που συνδέει την Κεντρική Ασία με την Κίνα. (Press TV)\nΕπανέρχεται η σιδηροδρομική σύνδεση Σαράγεβο - Βελιγράδι ανάμεσα στη Βοσνία και Ερζεγοβίνη και στη Σερβία, έπειτα από 18 χρόνια. (BBC)\nΔανία: Αρχίζουν ξανά οι συνομιλίες στη σύνοδο κορυφής του ΟΗΕ στην Κοπεγχάγη για την κλιματική αλλαγή, καθώς επέστρεψαν στις διαπραγματεύσεις οι αναπτυσσόμενες χώρες του μπλοκ G77 και της Κίνας. Νωρίτερα, ανακοινώθηκε η αποχώρηση των 53 αφρικανικών χωρών από τις εργασίες της συνόδου, κατηγορώντας τις αναπτυγμένες χώρες για περιφρόνηση του Πρωτοκόλλου του Κιότο. Πρώτο Θέμα[νεκρός σύνδεσμος]\nΣερβία: Έπειτα από 17 χρόνια, επαναλαμβάνεται η αεροπορική σύνδεση ανάμεσα σε Βουδαπέστη και Βελιγράδι. Εξπρές\nΗΠΑ: Το Συμβούλιο Ασφαλείας των Ηνωμένων Εθνών εγκρίνει ψήφισμα για την παράταση κατά άλλους 6 μήνες της παραμονής των ειρηνευτικών δυνάμεων του ΟΗΕ στην Κύπρο. Καθημερινή[νεκρός σύνδεσμος]\nΙορδανία: Εγκρίνεται με βασιλικό διάταγμα η νέα κυβέρνηση, με πρωθυπουργό το Σαμίρ Ριφάι. Petra News Agency[νεκρός σύνδεσμος]\nΗνωμένα Αραβικά Εμιράτα: Το Ντουμπάι συμφωνεί να αποπληρώσει το χρέος ύψους 10 εκατ. δολαρίων ΗΠΑ έπειτα από προσφορά που δέχτηκε από το Άμπου Ντάμπι για να βοηθήσει στην χρηματοδότηση της προβληματικής Dubai World. (Gulf News) (Al Jazeera) (CCTV)\nΓουινέα: Η στρατιωτική χούντα απορρίπτει την πρόταση της ECOWAS για αποστολή "δύναμης επέμβασης" στη χώρα. (Xinhua)\nΓίνεται γνωστό ότι ο Λαϊκός Απελευθερωτικός Στρατός της Κίνας έχει κατασκευάσει μια τεράστια υπόγεια σήραγγα στην επαρχία Χεμπέι με σκοπό την προστασία των πυρηνικών της όπλων. (The Chosun Ilbo)\nΗ Αυστρία κρατικοποιεί την τράπεζα Hypo Group Alpe Adria για την αποφυγή κατάρρευσής της. (Reuters)\nΗ TeliaSonera εγκαινιάζει το πρώτο δίκτυο κινητής τηλεφωνίας με τεχνολογία 4G για το κοινό στη Στοκχόλμη και στο Όσλο. (The Inquirer)\nΑπονέμονται στο Παρίσι για πρώτη φορά τα διεθνή Βραβεία Αριστοτέλης Ωνάσης για το Δίκαιο και τα Γράμματα. Sportime[νεκρός σύνδεσμος]\nΑυστραλοί επιστήμονες ανακοινώνουν ότι το μοναδικό ασπόνδυλο ζώο που χρησιμοποιεί εργαλεία είναι ένα είδος χταποδιού, που ζει στον Ινδικό Ωκεανό. To είδος Amphioctopus marginatus χρησιμοποιεί κομμένα κελύφη καρύδας για να κατασκευάσει ένα είδος καταφύγιου. in.gr\nΦίτζι: Τουλάχιστον 4 άτομα χάνουν τη ζωή τους στο πέρασμα του κυκλώνα Μικ. 4.000 άνθρωποι είναι άστεγοι και διαμένουν σε προσωρινά καταλύματα, ενώ το 80% της χώρας είναι χωρίς ηλεκτρικό ρεύμα. Sydney Morning Herald\nΕλλάδα: Συναντώνται οι πολιτικοί αρχηγοί σε συναινετικό κλίμα, με αντικείμενο συζήτησης τη διαφθορά. Ναυτεμπορική\nΠαραιτείται ο υφυπουργός εσωτερικών Ντίνος Ρόβλιας. Οικονομία[νεκρός σύνδεσμος]\nΗ Ευρωπαϊκή Ένωση καταλήγει σε συμφωνία για την περικοπή των δασμών στις εισαγωγές της μπανάνας από τις χώρες της Λατινικής Αμερικής, ώστε να τερματιστεί η μακροβιότερη εμπορική διαφωνία στον κόσμο. Ελευθεροτυπία\nΤουρκία: Δύο διαδηλωτές σκοτώνονται και αρκετοί ακόμα τραυματίζονται σε διαδήλωση εναντίον της απαγόρευσης του φιλοκουρδικού κόμματος για τη Δημοκρατική Κοινωνία. (CNN) (Xinhua) (Today's Zaman)\nΤην παρθενική του πτήση πραγματοποιεί το Boeing 787 'Dreamliner' στην πολιτεία της Ουάσιγκτον, στις ΗΠΑ. (BBC) (Reuters) (USA Today)\nΗ Χιλή λαμβάνει επίσημη πρόσκληση για να γίνει μέλος του ΟΟΣΑ. (Wall Street Journal)[νεκρός σύνδεσμος]\nΤο Ισραήλ καταδικάζει σαν "κυνική" την έκδοση εντάλματος σύλληψης στο Ηνωμένο Βασίλειο εναντίον της πρώην υπουργού εξωτερικών, Τζίπι Λίβνι, για εγκλήματα πολέμου.(Al Jazeera)\nΜαδαγασκάρη: Ο προσωρινός πρόεδρος Αντρί Ραζοελίνα ανακοινώνει τη διεξαγωγή πρόωρων βουλευτικών εκλογών για το Μάρτιο του 2010. BBC News\nΟ πρόεδρος της Αμερικανικής Κεντρικής Τράπεζας, Μπεν Μπερνάνκι, ανακηρύσσεται Πρόσωπο της Χρονιάς 2009 από το περιοδικό Τάιμ. Τα Νέα\nΤο Μαλάουι αναγνωρίζει το Κοσσυφοπέδιο ως ανεξάρτητο κράτος. (Kosovo Foreign ministry) (New Kosova Report)\nTo Ναουρού γίνεται η τέταρτη χώρα στον κόσμο που αναγνωρίζει ως ανεξάρτητες την Αμπχαζία και την Νότια Οσετία. (The Moscow Times)(Ημερησία)\nΚράτος της Παλαιστίνης: Η Οργάνωση για την Απελευθέρωση της Παλαιστίνης (PLO) αποφασίζει να ζητήσει την παράταση της θητείας του προέδρου Μαχμούντ Αμπάς μέχρι να διενεργηθούν νέες εκλογές. (Ριζοσπάστης)[νεκρός σύνδεσμος]\nΕλλάδα: Σε υποβάθμιση των ελληνικών ομολόγων στην κατηγορία ΒΒΒ+ προβαίνει ο οίκος αξιολόγησης S&P.(Το Βήμα)\nΛίβανος: Τέσσερα άτομα χάνουν τη ζωή τους, 40 αγνοούνται και δεκάδες άλλα διασώζονται σε ναυάγιο πλοίου στα ανοικτά των νοτίων ακτών της αραβικής χώρας. (Ναυτεμπορική)\nΥεμένη: Οι αρχές ανακοινώνουν ότι σκοτώθηκαν 34 ύποπτοι μαχητές της Αλ Κάιντα και άλλοι 17 αιχμαλωτίστηκαν σε επιδρομές που έγιναν στα δυτικά της χώρας. (Yemen News Agency) (AP)[νεκρός σύνδεσμος] (Dawn)[νεκρός σύνδεσμος]\nΚολομβία: Δύο από τις σημαντικότερες οργανώσεις ανταρτών, οι Επαναστατικές Ένοπλες Δυνάμεις της Κολομβίας (FARC) και ο Εθνικός Απελευθερωτικός Στρατός (ELN), ανακοινώνουν την επικείμενη συγχώνευσή τους. (Latin American Herald Tribune)\nΙσπανία: H Βουλή ψηφίζει υπέρ του νόμου που επιτρέπει τις αμβλώσεις χωρίς την γονική συναίνεση από την ηλικία των 16 ετών. (Washington Post)\nΡουμανία: Αρχίζει και επίσημα η νέα θητεία του επανεκλεγέντος προέδρου, Τραϊάν Μπασέσκου. Lawnet\nΔανία: Στη σύνοδο κορυφής των Ηνωμένων Εθνών για το κλίμα στην Κοπεγχάγη, ανακοινώνεται την τελευταία στιγμή μη δεσμευτική συμφωνία των ΗΠΑ, Κίνας, Ινδίας και Νότιας Αφρικής. Νωρίτερα οι διαπραγματεύσεις κινδύνευαν να οδηγηθούν σε αποτυχία εξαιτίας ασυμφωνίας των διεθνών ηγετών αναφορικά με ένα κείμενο συμφωνίας. Ελευθεροτυπία\nΜαδαγασκάρη: Απολύεται ο πρωθυπουργός Εζέν Μανγκαλάζα δυο μόλις μήνες μετά την έγκρισή του. (BBC News)\nΔομινίκα: Στις κάλπες προσέρχονται για τις βουλευτικές εκλογές οι πολίτες στο νησιωτικό κράτος. Το κυβερνών Εργατικό Κόμμα της Δομινίκας, του πρωθυπουργού Ρούζβελτ Σκέριτ αναμένεται να παραμείνει στην εξουσία και να σχηματίσει μια τρίτη κυβέρνηση, σύμφωνα με τις δημοσκοπήσεις. (Caribbean 360)[νεκρός σύνδεσμος]\nTo Εργατικό Κόμμα κερδίζει τις εκλογές, εξασφαλίζοντας 17 επί συνόλου 21 εδρών έναντι 4 για το Ενωμένο Κόμμα των Εργατών. (Taiwan News)\nΗ πινακίδα Arbeit macht frei αφαιρείται από αγνώστους από το στρατόπεδο συγκέντρωσης του Άουσβιτς. (JTA) (Deutsche Welle) (RTÉ) (The Daily Telegraph)\nΙσπανία: Το καταλανικό κοινοβούλιο ψηφίζει υπέρ της απαγόρευσης των ταυρομαχιών στην περιοχή.(The Times)\nΔημοσιοποιείται από τη NASA η πρώτη φωτογραφία υγρού έξω από τη Γη. Πρόκειται για την ηλιακή αντανάκλαση στη λίμνη του Τιτάνα, μεγαλύτερου δορυφόρου του Κρόνου. (CNN)\nΤίθεται σε ισχύ η κατάργηση της βίζας για τους ταξιδιώτες από τη Σερβία, το Μαυροβούνιο και την Πρώην Γιουγκοσλαβική Δημοκρατία της Μακεδονίας, οι οποίοι ταξιδεύουν στην\nΜαδαγασκάρη: Απολύεται από τον πρόεδρο Αντρί Ραζοελίνα ο πρωθυπουργός Εζέν Μανγκαλαζά. (Al Jazeera)\nΕπιστήμονες ανακοινώνουν την ανακάλυψη του GJ 1214 b, έναν πλανήτη ωκεανό που είναι σε τροχιά γύρω από τον αστερισμό του Οφιούχου. (Nature)\nΣεισμός μεγέθους 6,2 βαθμών της κλίμακας Ρίχτερ σημειώνεται στην Τανζανία. (Xinhua).\nΕξάλλου, από σεισμό στο Μαλάουι σκοτώνονται τουλάχιστον 3 άνθρωποι. (The Sydney Morning Herald) (The Washington Post)[νεκρός σύνδεσμος]\nΣιίτες αναφέρουν ότι οι σαουδαραβικές αεροπορικές επιθέσεις στη βόρεια Υεμένη έχουν στοιχίσει τις ζωές 54 ανθρώπων, μεταξύ των οποίων γυναικών και παιδιών. (Reuters)\nΜαδαγασκάρη: Ο πρόεδρος Ραζοελίνα διορίζει τον στρατιωτικό Βιτάλ Αλμπέρ Καμίγ στην πρωθυπουργία. (BBC)\nΝιγηρία: Γύρω στους 100 άνθρωποι σκοτώνονται από πρόσκρουση "αδέσποτου" φορτηγού σε αγορά. στο κρατίδιο Κόγκι.\nΑυξάνεται η ένταση ανάμεσα στην Κολομβία και στη Βενεζουέλα και απειλείται ένοπλη σύρραξη μεταξύ των δύο χωρών. (Reuters)\nΣτην κορυφή των αγγλικών τσαρτ βρίσκεται το αμερικανικό συγκρότημα Rage Against the Machine με το τραγούδι του 1992 "Killing in the Name". Η δημοφιλία του οφείλεται σε μία εκστρατεία μέσω του Διαδικτύου για να μην είναι στην πρώτη θέση ο νικητής του X Factor Τζο Μακ Έλντερι. (CNN)\nΜεξικό: Υπέρ της νομιμοποίησης των γάμων μεταξύ ατόμων του ιδίου φύλου ψηφίζει η νομοθετική συνέλευση της Πόλης του Μεξικού. Η χώρα γίνεται έτσι η πρώτη στην Λατινική Αμερική που πραγματοποιεί κάτι τέτοιο. (Guardian)\nΙσραηλινοί αρχαιολόγοι ανακαλύπτουν μια από τις πρώτες κατοικίες της εποχής του Ιησού Χριστού στη Ναζαρέτ. (The Jerusalem Post)\nΚαθώς συνεχίζεται η κακοκαιρία σε πολλές περιοχές της Ευρώπης, 29 άνθρωποι χάνουν τη ζωή τους από το κρύο στην Πολωνία. (BBC)\nΝιγηρία: Τουλάχιστον 30 άνθρωποι σκοτώνονται σε βίαια επεισόδια στο κρατίδιο Ναζαράουα.(allAfrica.com)\nΤο Συμβούλιο Ασφαλείας των Ηνωμένων Εθνών αίρει το εμπάργκο όπλων που είχε επιβληθεί εναντίον της Λιβερίας, επί προεδρίας του Τσαρλς Τέιλορ. το 2003. (Liberian Observer)\nΤαϊβάν: Ο 20χρονος Mister Βολιβία, Μπρούνο Κέτελς. αναδεικνύεται νικητής στον διαγωνισμό Mister International που ολοκληρώνεται έπειτα από δύο εβδομάδες.(Latin America Herald Tribune)\nΜαδαγασκάρη: Αποσύρεται από την κυβέρνηση συνεργασίας ο πρόεδρος Ραζοελίνα, έχοντας διορίσει στρατιωτικό στην πρωθυπουργία. (Reuters India)\nΙράν: Εν μέσω αντικυβερνητικών διαδηλώσεων, τελείται στην πόλη Κομ η κηδεία του Μεγάλου Αγιατολλάχ, Χοσεΐν-Αλί Μονταζερί. (Angola Press)\nΠολωνία: Συλλαμβάνονται 5 άνδρες και ανευρίσκεται η πρόσφατα κλαπείσα πινακίδα Arbeit macht frei του στρατοπέδου συγκέντρωσης του Άουσβιτς. (The Guardian)\nΣουδάν: Εγκρίνεται από το κοινοβούλιο νόμος για την πιθανή διεξαγωγή ενός δημοψηφίσματος για την ανεξαρτησία του Νοτίου Σουδάν. (Al Jazeera)\nΝεπάλ: Μαοϊστές δίνουν διορία ενός μήνα για το σχηματισμό κυβέρνησης εθνικής ενότητας, απειλώντας σε αντίθετη περίπτωση με επ' αόριστον χτυπήματα.\nΑρχίζουν ξανά τα δρομολόγια του Eurostar έπειτα από τρεις ημέρες, οπότε είχαν διακοπεί λόγω της σφοδρής χιονοθύελλας στην Ευρώπη. (Financial Times)\nΗ Σερβία καταθέτει επίσημα την αίτηση για να ενταχθεί στην Ευρωπαϊκή Ένωση. (Tanjug)[νεκρός σύνδεσμος]\nΛαϊκή Δημοκρατία του Κονγκό: Συνεχίζονται οι πολεμικές συγκρούσεις στο Ντούνγκου, στην Ισημερινή Επαρχία, με 100 νεκρούς από τις 10 Δεκεμβρίου και 115.000 ανθρώπους να έχουν αναγκαστεί να εγκαταλείψουν τις εστίες τους. (Algoa FM)\nΣουηδία: Η γιγάντια ψάθινη κατσίκα της πόλης Γέβλε (Gävle) παραδοσιακό σύμβολο της Σκανδιναβίας, πυρπολείται για 24η φορά.(Reuters Africa) (USA Today)\nΚολομβία: Ανευρίσκεται δολοφονημένος ο κυβερνήτης της επαρχίας Κακετά, Λουίς Φρανσίσκο Κουέγιαρ, μία ημέρα μετά την απαγωγή του. (Colombia Reports)\nΤα Ηνωμένα Έθνη επιβάλλουν απαγόρευση στις εισαγωγές όπλων και πάγωμα των τραπεζικών λογαριασμών εναντίον της Ερυθραίας, εξαιτίας της βοήθειας που προσφέρει η χώρα σε Σομαλούς αντάρτες. (RIA Novosti)\nΠακιστάν: Το Ανώτατο Δικαστήριο ζητά από την κυβέρνηση να αναγνωρίσει ως ξεχωριστό φύλο τους hijras (ευνούχους και άτομα διαφυλικά transgender). (BBC News)\nΡωσία: Με διάταγμα που υπογράφει ο πρόεδρος Ντμίτρι Μεντβέντεφ μειώνονται κατά 20% τα μέλη του προσωπικού στο υπουργείο εσωτερικών, έπειτα από μια σειρά σκανδάλων με πρωταγωνιστές αστυνομικούς.(RIA Novosti) (Reuters)\nΒιετνάμ: Οι αρχές απαγγέλλουν κατηγορίες εναντίον του δικηγόρου και ακτιβιστή για τα ανθρώπινα δικαιώματα, Λε Κονγκ Ντινχ για "απόπειρα ανατροπής του κράτους". (MSN Malaysia)\nΦιλιππίνες: Τουλάχιστον 3 είναι οι νεκροί και 23 οι αγνοούμενοι από σύγκρουση πορθμείου με αλιευτικό σκάφος. (Philippine Star)[νεκρός σύνδεσμος]\nΧιλιάδες Χριστιανοί προσκυνητές συρρέουν στη Βηθλεέμ για να εορτάσουν τα Χριστούγεννα. (Jewish Telegraphic Agency)\nΝίγηρας: Εκδίδονται εντάλματα σύλληψης εναντίον τριών ηγετών της αντιπολίτευσης, ανάμεσα στους οποίους και ένας πρώην πρόεδρος. Οι αρχές καταδικάζουν την άρνηση της Οικονομικής Κοινότητας των Κρατών της Δυτικής Αφρικής να αναγνωριστεί η νομιμότητα του προέδρου Μαμαντού Ταντζά. (African Press Agency)[νεκρός σύνδεσμος]\nΕλλάδα: Ψηφίζεται με 160 ψήφους των βουλευτών της συμπολίτευσης από την Βουλή των Ελλήνων ο προϋπολογισμός του 2010, με την πραγματοποίηση ονομαστικής ψηφοφορίας. Στόχος του οικονομικού επιτελείου της κυβέρνησης είναι να μειωθεί το έλλειμμα σε μονοψήφιο αριθμό, από 12,7% σε 9,1%. (H Έρευνα)[νεκρός σύνδεσμος] (Ελευθεροτυπία)\nΤουλάχιστον 41 άτομα σκοτώνονται και άλλα 26 τραυματίζονται από βουτιά λεωφορείου σε χαράδρα στο Εσπινάρ του Περού. (RIA Novosti) (Xinhua) (CNN) (Melbourne Herald Sun) (Press TV)\nΑπονέμονται τα Κρατικά Βραβεία Λογοτεχνίας για το 2009. Το Μέγα Βραβείο απονέμεται στον Νάνο Βαλαωρίτη. (in.gr)\nΗΠΑ: Αποτυγχάνει πιθανή βομβιστική επίθεση λίγο πριν την ολοκλήρωση της πτήσης της Delta Airlines από το Άμστερνταμ στο Ντιτρόιτ, με 278 επιβάτες. Συνελήφθη ένας 23χρονος Νιγηριανός, ο οποίος προκάλεσε πυρκαγιά και δήλωσε ότι ενήργησε για λογαριασμό της Αλ Κάιντα. (Έθνος)\nΙνδία: Τουλάχιστον 17 νεκροί και 50 αγνοούμενοι είναι ο απολογισμός από κατάρρευση γέφυρας στο κρατίδιο Ρατζαστάν. (Ελευθεροτυπία)\nΙρλανδία: Παραιτούνται ακόμα δύο επίσκοποι αναφορικά με το σκάνδαλο σεξουαλικής κακοποίησης παιδιών μετά τη δημοσιοποίηση στην έκθεση Μέρφι. Επρόκειτο για τους δύο εναπομείναντες βοηθητικούς επισκόπους που ήταν εν ενεργεία. (RTÉ)\nH Λαϊκή Δημοκρατία της Κίνας αναθεωρεί τον ρυθμό ανάπτυξης του ακαθάριστου εθνικού προϊόντος (ΑΕΠ) για το 2008 σε 9,6 τοις εκατό από 9 τοις εκατό. (Xinhua)\nΒατικανό: Επίθεση κατά του Πάπα Βενέδικτου ΙΣΤ΄ σημειώνεται στη βασιλική του Αγίου Πέτρου λίγο πριν τη χριστουγεννιάτικη λειτουργία. Η 25χρονη δράστης που έσπρωξε τον Ποντίφικα με αποτέλεσμα ο τελευταίος να πέσει στο δάπεδο και να τραυματιστεί ένας καρδινάλιος, συνελήφθη. (Καθημερινή)[νεκρός σύνδεσμος]\nΑπό πυρκαγιά σε πλοίο στη Βενεζουέλα χάνουν τη ζωή τους 9 άτομα (6 Φιλιππινέζοι και 3 Έλληνες) και άλλα 5 τραυματίζονται. (Εξπρές)\nΛίβανος: 1 νεκρός και δύο τραυματίες είναι ο απολογισμός από έκρηξη βόμβας σε όχημα υπόπτου στελέχους της Χαμάς στα νότια της Βηρυτού. (Lebanese National News Agency) (Al Jazeera)\nΕκδηλώσεις μνήμης λαμβάνουν χώρα στην Ινδονησία για την πέμπτη επέτειο του τσουνάμι του 2004, που είχε αποτέλεσμα το θάνατο σχεδόν 250.000 ανθρώπων. (euronews)\nΣεισμός μεγέθους 6,7 βαθμών της κλίμακας Ρίχτερ σημειώνεται στα βορειοδυτικά του Τουάλ. (Τα Νέα)\nΜαλαισία: Τουλάχιστον 10 είναι οι νεκροί και 2 οι τραυματίες έπειτα από δυστύχημα με λεωφορείο στην πόλη Ιπόχ. (Malaysian Star)\nΑρχίζει να κάνει δρομολόγια στην Κίνα η γρηγορότερη αμαξοστοιχία στον κόσμο, με ταχύτητα 350 χλμ. την ώρα. Διανύθηκε απόσταση 1.069 χλμ. σε λιγότερο από τρεις ώρες. Το τρένο συνδέει την πόλη Γκουανγκτσού με το Πεκίνο. (Έθνος)\n"Έκτακτη βοήθεια" ζητάται στο Ντιτρόιτ, έπειτα από δεύτερο επείγον περιστατικό εδώ και λίγες ημέρες στην πτήση 253 της Northwest Airlines. (ABC News)\nΗνωμένα Αραβικά Εμιράτα: Συμφωνίες διμερούς οικονομικής συνεργασίας μεταξύ της Νοτίου Κορέας και των Ηνωμένων Αραβικών Εμιράτων, υπογράφονται από τον πρόεδρο Λι Μιουνγκ-μπακ. Ανάμεσα στις συμφωνίες είναι και μία ύψους 20 δισ. δολαρίων για την κατασκευή από νοτιοκορεατική κοινοπραξία, τεσσάρων πυρηνικών σταθμών στα Εμιράτα. Είναι η μεγαλύτερη ενεργειακή συμφωνία στην Μέση Ανατολή που έγινε ποτέ. (The Wall Street Journal)[νεκρός σύνδεσμος] (Korea Times) (Ελευθεροτυπία)\nΟι αρχές στην Υεμένη αναφέρουν ότι ο ηγέτης των ανταρτών Χούθι Αμπντούλ-Μαλίκ αλ-Χούθι σκοτώθηκε στη διάρκεια επιχείρησης στα βόρεια της χώρας. (Yemen News Agency)\nΦιλιππίνες: Τουλάχιστον 6 άτομα χάνουν τη ζωή τους και πολλά ακόμη αγνοούνται από βύθιση πορθμείου στα ανοικτά των ακτών του νησιού Βέρτε, κοντά στην Μπατάνγκας. (GMA News.tv) (China Daily)\nΜετεκλογικές ταραχές στο Ιράν (2009):\nΟ ανεψιός του ηγέτη της αντιπολίτευσης Μιρ-Χοσεΐν Μουσαβί σκοτώνεται από τις δυνάμεις ασφαλείας στη διάρκεια συγκρούσεων με διαδηλωτές. (Reuters)\nΤουλάχιστον 5 άτομα σκοτώνονται σε οδομαχίες διαδηλωτών και αστυνομίας στην Τεχεράνη. (Μέγκα TV) (Al Jazeera)\nΟυζμπεκιστάν: Διεξάγονται βουλευτικές εκλογές. (Uzbekistan National News Agency)\nΚροατία: Στον πρώτο γύρο των προεδρικών εκλογών, προβάδισμα αποκτά ο σοσιαλδημοκράτης Ίβο Γιοσίποβιτς, ο οποίος θα αναμετρηθεί στον δεύτερο γύρο με το δήμαρχο του Ζάγκρεμπ, Μίλαν Μπάντιτς, στις 10 Ιανουαρίου 2010. (Τα Νέα)\nΗ τρομοκρατική οργάνωση Αλ Κάιντα αναλαμβάνει την ευθύνη για την αποτυχημένη απόπειρα πυροδότησης εκρηκτικών που έγινε από έναν Νιγηριανό στην πτήση Άμστερνταμ-Ντιτρόιτ σε αεροσκάφος της Delta Airlines. (Ελευθεροτυπία)\nΤο Ιράν κηρύσσει τον στρατιωτικό νόμο στην Νατζαφαμπάντ έπειτα από μία εβδομάδα ταραχών και τη διήμερη βία, που είχε αποτέλεσμα να πεθάνουν τουλάχιστον 8 άτομα. (WashingtonTV)\nΠακιστάν: Σε επίθεση αυτοκτονίας που πλήττει τις εκδηλώσεις για τη σιιτική εορτή Ασούρα στο Καράτσι, βρίσκουν το θάνατο 25 άνθρωποι και δεκάδες άλλοι τραυματίζονται. (BBC News)\nΡωσία: Εγκαινιάζεται από τον πρωθυπουργό Βλαντιμίρ Πούτιν ο πετραλαιαγωγός της ανατολικής Σιβηρίας και του Ειρηνικού. (RIA Novosti)\nΗ Ταϊλάνδη αρχίζει τον βίαιο επαναπατρισμό 4.000 Χμονγκ προς το Λάος, παρά τις διεθνείς αντιδράσεις. (Bangkok Post)[νεκρός σύνδεσμος]\nΠανδημία γρίπης 2009: Η Ολλανδία ανακοινώνει ότι δεν υπάρχει πλέον θέμα επιδημίας από τη γρίπη Η1Ν1 στη χώρα. (Κέρδος)\nH Αργεντινή γίνεται η πρώτη χώρα στην Λατινική Αμερική όπου τελείται γάμος μεταξύ δύο ομοφυλοφίλων. (New York Times)\nΝιγηρία: Σε συγκρούσεις ανάμεσα σε δυνάμεις ασφαλείας και ισλαμιστές σκοτώνονται τουλάχιστον 35 άτομα στην βορειοανατολική πόλη Μπάουτσι. (IOL)\nΣερβία: Παραιτείται ο υπουργός εργασίας, απασχόλησης και κοινωνικών ζητημάτων, Ρασίμ Λιάγιτς, εξαιτίας της ανικανότητάς του να τηρήσει την υπόσχεσή του για σύλληψη του καταζητούμενου για εγκλήματα πολέμου, Ράτκο Μλάντιτς, ως το τέλος του 2009. (Houston Chronicle)[νεκρός σύνδεσμος] (Reuters)\nΣουδάν: Εγκρίνεται από το κοινοβούλιο η διεξαγωγή, τον Ιανουάριο του 2011, δημοψηφίσματος για ανεξαρτησία του Νοτίου Σουδάν. (Radio France International)\nΙσραήλ: Συλλαμβάνεται ξανά ο Μορντεχάι Βανούνου, ο οποίος εξέτισε 18 χρόνια στη φυλακή για κατασκοπεία, επειδή παραβίασε όρο της αποφυλάκισής του, με το να έρθει σε επαφή με ξένους. (The Jerusalem Post)\nΟ Ακμάλ Σαΐχ γίνεται ο πρώτος υπήκοος της ΕΕ που εκτελείται στην Κίνα τα τελευταία 50 χρόνια. Ο Βρετανός υπήκοος καταδικάστηκε σε θάνατο και εκτελέστηκε με την κατηγορία του λαθρεμπορίου ναρκωτικών. (BBC) (China Daily)\nΗ ηθοποιός Κριστίνα Άπλγκεϊτ είναι ο ομορφότερος άνθρωπος στον κόσμο, καθώς είναι πρώτη στον σχετικό κατάλογο του περιοδικού People για την χρονιά 2009. (Πρώτο Θέμα)[νεκρός σύνδεσμος]\nΑπονέμονται τα βραβεία της Ακαδημίας Αθηνών. (ANA μέσω Google)\nΜεταδίδεται ότι οι ΗΠΑ γνώριζαν ότι ένας Νιγηριανός στην Υεμένη ετοίμαζε τρομοκρατικό χτύπημα, προτού γίνει η απόπειρα τρομοκρατικής επίθεσης σε αεροσκάφος που πραγματοποιούσε το δρομολόγιο Άμστερνταμ - Ντιτρόιτ. (in.gr)\nΑπελευθερώνεται έπειτα από 2,5 χρόνια αιχμαλωσίας ένας Βρετανός, ο οποίος κρατούνταν όμηρος στο Ιράκ και στο Ιράν. (BBC) (ABC News)\nΑνώτατος αξιωματούχος του Ναυτικού της Κίνας δηλώνει ότι η χώρα του πιθανότατα θα εγκαταστήσει την πρώτη της ναυτική βάση στην Μέση Ανατολή. (The Daily Telegraph)\nΣενεγάλη: Ο πρόεδρος Αμπντουλάγιε Γουάντε ζητά συγνώμη από τους Χριστιανούς επειδή συνέκρινε ένα "ειδωλολατρικό" άγαλμα με τον Ιησού. (Daily Nation)\nΙσλανδία: Το Αλθίνγκι εγκρίνει την αποπληρωμή χρεών ύψους 3,8 δισ. € προς το Ηνωμένο Βασίλειο και την Ολλανδία αναφορικά με την κατάρρευση του τραπεζικού της συστήματος. (BBC News)\nΣερβία: Η κυβέρνηση αποφασίζει να μηνύσει στο Διεθνές Ποινικό Δικαστήριο την Κροατία κατηγορώντας την για γενοκτονία. (B92)\nΦινλανδία: Ένοπλος εισβάλλει σε εμπορικό κέντρο στην πόλη Έσποο και πυροβολεί αδιακρίτως, σκοτώνοντας τουλάχιστον 6 άτομα. (YLE)(Reuters)\nΗ Λιθουανία κλείνει τον μοναδικό της σταθμό πυρηνικής ενέργειας στο Βισάγκινας, με βάση τη συμφωνία που είχε επιτευχθεί μεταξύ του Βίλνιους και της ΕΕ. (Εξπρές)[νεκρός σύνδεσμος]\nΣε ανακοίνωση της Διεθνούς Ομοσπονδίας Δημοσιογράφων αναφέρεται ότι το 2009 έχασαν τη ζωή τους 137 δημοσιογράφοι, που είναι αριθμός ρεκόρ. (Ελευθεροτυπία)\nΜερική έκλειψη σελήνης γίνεται πριν την έλευση του 2010. (Καθημερινή)[νεκρός σύνδεσμος]\nΑνακτήθηκε από "https://el.wikipedia.org/w/index.php?title=Γεγονότα_Δεκεμβρίου_2009&oldid=7949698"\nΤελευταία επεξεργασία στις 29 Δεκεμβρίου 2019, στις 20:58